Q=8	C=1	SS=1	LS=0	PS=1	DC=0	LC=3	SD=0	BS=1	G0=44	G1=21	G2=10	DLID=ber_Latn	BODY=« Adiós Carmen » d afilem yecnan i yessersen llsas i Sini Tarifit | Le RIFAIN\nIsem: Adiós Carmen.\nAsegg°as n wufuɣ: 08 Dujembar 2013\nAsufeɣ d Tira: Mohamed Amin Benamraoui\nAfares: Mohamed Amin Benamraoui & Mohamed Bouzaggou\nRirart: Ufrin (Mesṭafa Zzerwali), Saɛid Lmersi, Paulina Gálvez, Benjalil Amanallah, Yusra Tariq, Numidiya Leḥmidi, Ɛebdellah Anas, Faruq Aznabeṭ d Juan Estelrich Revesz\nAkud: 103 min.\nIjt Tɛiraqit, wer tessin Tmaziɣt, maca ileqf-it ufilem ɣer wul !\nD tiwalatin d tuqlilin mani aydud i dd-yusin ad ifurrej iccat tacerrift d tazegrart i ca n ufilem deg wemsagar ittwaggen di Ddaxla n sini. Aydud iffeɣ d netta ittharred x tmeẓra-nni (les séquences) tisebḥanin n uḥenjir nni umi qqaren « Ɛmar » di tḥajit-nnes aked ijt Tespanyut umi qqaren « Carmen ». Aḥenjir-a ittxes aṭṭas ad ifurrej di pilikulat tihindawyin. Ijjen tnaẓurt d Taɛiraqit teḥḍar deg wemsagar-nni. Nettat wer tefehhem bu i Tmaziɣt i zi issawal ufilem, wer tefhim ula i Tefransist i ɣa ttwassuɣlen imsawalen-nnes. Waxxa amenni, tenna ila teẓra ijjen zeg ifilmawen isebḥanen qqaɛ zegga ttyarita. Ij n ufilem wer yeḥwij la aturjem la i wefham n imsawalen-nnes. Ijjen ufilem yettḥwaja ijjen lxaḍar yessfa maḥend bnadem ad dag-s iẓẓu waẓẓli asini.\nDa, « Carmen » txes ad tessenjem « Σmar » zi ddenf n « Σziz-s ».\nMerra ttrajan ila afilem ggur ad dd-yawi tasemɣurt tameqqrant deg wemsagar-nni. D netta ttuɣa ittemḥizwar akid-s ijjen ufilem d Afalasṭini « Ɛumar ». I ttuɣa immersen zeg ifilmawen isebḥanen i ɣa awin uskar n ufilem aberrani. Mamec ttuɣa ittemḥizwar ula aked ufilem Ameɣrabi « imesli innuffren », ameggaru-ya i dd-iwwin aṭṭas n tsemɣurin deg imsagaren n sini.\nMaca « Adiós Carmen » n Muḥemmed Amin Benɛemrawi, amec inna Muḥemmed Berrada. Iwweḍ ad issreɣ tifawin x ij n twacunt tettedder di tili, isgeɛɛed-itt ɣer ijjen weswir n anefgan yuɛɛla, yeccna. Iwweḍ ɛawed, ad aneɣ-dd-immel tasɣunt-nni ismunan jar ij n uḥenjir d Arifi aked ijjen temɣart d Taspanyut. Manaya x webrid n ca n ifilmawen d ihindawiyen i izedɣen tawengimt n ijjen wezgen d ameqqran n iwdan ittexsen sini di Lmuɣrib.\nDeg ufilem-a mquddan inaẓuren Irifiyen aked Ispuniya\nJjehd n ufilem n «Adiós Carmen » yewwi-it-id zeg waṭṭas n tmeslayin imsebḍan. Zzag-sent Amanallah Benjilali i yiraren taberza n ufilem-a. Ameggaru-ya irar ijjen uḥenjir d Arifi, iḥegger-it Ɛziz-s i yellan d askayri. Mamec ttuɣa yemma-s wer telli aked uɣezdis-nnes ig isafaren ɣer Beljika d ttaɛeddu n yeqqrinen-nnes i x-as tteggen. Ttwalan-t d ijjen d akubarḍi waha. « Ɛmar » wer iwweḍ ca waha ad aneɣ-issides ɣer mamec ttuɣa tteddren aṭṭas n iḥenjiren Irifiyen. Maca nettat irar tilalt-nnes s waṭṭas n twacitin, axmi ittic-aneɣ-dd min x-as ittekken di tudert-nnes n lebda.\n« Ɛmar » aked « Yemma-s » i ɣa iraḥen ɣer Biljik.\nMala nekker a nessiwel x artistat i yiraren tilalt n ufilem, wer nzemmer a nenḍu x Paulina Gálvez i yiraren « Carmen » s waṭṭas n tiɣist. Tirar ijjen Tespanyut tmell ajiniral « Franco » ar mani tufa ixef-nnes tettxes ijjen iɛeddel backlayeṭ. Danita « Ɛmar » d netta i yellan d areqqas jer-asen. Aked manaya, nettaf Saɛid Lmersi i yiraren d Ɛziz-s n « Ɛmar ». D ijjen bnadem ig itteggen ddenf la x temɣarin la x iḥenjiren. Aked ij n tjemmujt n inaẓuren i daneɣ-dd-isseɛdan afilem-a ittudumen s waẓẓli. Wer nzemmer a nettu ɛawed imeddukal n « Ɛmar » i yekksen tduli x taqsuḥi i yellan deg izubaq.\nAṭṭas n isental.. Mxumblen !\nPilikula-ya walli teqqim ɣer min ismun « Ɛmar » d « Carmen » waha. Maca issreɣ tifawin x mamec ttuɣa ij n ubilaj d Arifi imsurruf aked tecli tazegzawt (1975). Agdud n Sini i di txeddem « Carmen » ad iqqen ijjen ufayyu d atiqni i tegga aked tecli tazegzawt. Ula kṭer wami ttuɣa txes ad tesseɛda lexbar (Sini di lweqt-nni ila isɛedda-dd lexburat). Fayyu-nni atiqni i tegga « Carmen » ila ttɣilen inni ig iḥḍaren di sini ila teggi-t s neɛmada bac ad zzag-sen terr lḥarr zeɛma.\nAmaysṭru ; Muḥemmed Amin Benɛemrawi\nAfilem ittawi-dd jjehd-nnes ɛawed zeg usufeɣ asebḥan i das-igga Muḥemmed Amin Benɛemrawi, argaz-a Arifi i daneɣ-dd-isewwaren ijjen tecwiḥt zi twengimt n temẓi-nnes qbel ma ad iraḥ ɣer Biljik mani yeɣa, yexdem di Sini. Awern-as ad aneɣ-dd-ixdem aṭṭas n ifilmawen d imeẓẓyanen d ifarasen n ttlibizyu. Ar mani ibda ittxarres ad yexdem x ufilem-nnes azegrar amezwaru umi qqaren «Adiós Carmen » . Lxedmet-a ixedm-itt s ca n tzemmar d tiquḍaḍin, s ca n inaẓuren ca zzag-sen ttuɣa ittirar deg umezgun, ca zzag-sen twalat tamezwarut i ɣa msurrufen aked Kamira. Merra manaya aked ijjen tenfust tecna, d waṭṭas n twacitin di lxedmet n mkul anaẓur.\nImelqan imezwura jar « Ɛmar » d « Carmen ».\nWer nzemmer a nessiwel ɛawed x waẓẓli n ufilem bla ma ad nedwel ɣer tmeẓra n ufilem-nni ahindawi i di ttuɣa ittfurruj « Ɛmar » s tiṭṭawin hrubbzent-id s imeṭṭawen. Uca yettɛawad tḥajit n pilikula i umeddukel-nnes i ttuɣa ittɛessasen x backliṭat. Di lweqt-nni Irifiyen ttuɣa ḥeffḍen merra ifilmawen-nni s wul. Aṭṭas ttuɣa ttekritikan ddegg-a n ifilmawen-a minzi ccuren s « milu-drama » d twacitin. Maca waxxa amenni, qa ttuɣa ssidfen-d cwayt n ttmenyat x aytbab n sinit, mamec wwḍen ad saqaren ijjen twengimt n sini i waṭṭas n Irifiyen. Zzag-sen Muḥemmed Amin Benɛmrawi, i isufran aṭṭas maḥend ad d-yawi lḥeqq i zi ɣa issxdem ddegg-a n tmeẓra Tihindawiyin, minzi bla ddegg-a n tmeẓra n ufilem, ad tili asinaryu d aneqsi.\n« Ɛmar » ad ixeyyeq xmi i das ɣa tini « Carmen » ila iggur ad teɛqeb ɣer Spaniya zegga immut Franco. Axeyyeq n « Ɛmar » maci s minzi tameddukelt-nnes tugur, minzi ca n twalatin ttuɣa wer ittif min ɣa yecc, maca ɛawed ixeyyeq minzi axxam-nni n sini mani tuɣa txeddem Carmen wer iqqim. Mani « Ɛmar » wer yeqqim ad yaf riqqi-nnes deg ifilmawen i ttuɣa i d-sɛeddan. S uya, ttuɣa « Ɛmar » wer yeḥḍar wami ttuɣa txes Carmen ad tugur, minzi tejja deg wul-nnes ijjen uyezzim, ula kṭer zegga traḥ yemma-s ɣer Uruppa.\nIjjen usinaryu issbeḥ, asufeɣ yecna, lxedmet qelɛen-as-dd nnefs, d tiḥuja n ufilem mxumblent d tmusiqt d aweḍḍar… Aṭṭas n wudmawen n waẓẓli i izemmer bnadem ad yaf di « Adios Carmen », ḥuma ad yili maca zeg iflmawen Imeɣrabiyen isebḥanen qqaɛ, maca idwel d ddsas n sini Tarifit. Manaya, d ddfqel x weɛrur n umessufeɣ mani i das-ixess ad ifekker ad aneɣ-dd-iwwec ij n ufilem nniḍen yecna, yessbeḥ kṭer.\nΓer ɛawed: Amẓiwen – Monsters: Film n Aksel Rifman\nAmegraḍ yettwaksi-d zi tira n Smaɛil Σezzam (Hespress)


Q=0	C=0	SS=0	LS=0	PS=0	DC=0	LC=0	SD=0	BS=7	G0=39	G1=24	G2=8	DLID=ber_Latn	BODY=Mark 14 (Kabyle: New Testament)České uživatelské rozhraní\n1 Qqimen-d sin wussan i Tfaska n izimer n leslak i deg xeddmen aɣṛum mbla tamtunt ( iɣes ). Lmuqedmin imeqqranen d lɛulama, țnadin s tḥila, sebba s wayes ara ḥebbsen Sidna Ɛisa iwakken a t-nɣen.\n2 Qqaṛen : Ur nezmir ara a t-nessekcem ɣer lḥebs deg wass n lɛid, neɣ m'ulac lɣaci ad sekkren ccwal.\n3 Sidna Ɛisa yella di taddart n Bitanya, deg wexxam n Semɛun ihelken lbeṛs ; mi qqimen ad ččen, ațaya yiwet n tmeṭṭut tekcem-ed, tewwi-d yid-es taqbuct ițwaxedmen s wezṛu amellal, teččuṛ d leɛṭeṛ yeṣfan ɣlayen. Teṛẓa taqbuct-nni, tesmar-iț ɣef wuqeṛṛuy n Sidna Ɛisa.\n4 Kra deg-sen zeɛfen nnan : Acuɣer i tessexṣeṛ leɛṭeṛ-agi ?\n5 Lemmer i t-nezzenz, a d-yawi akteṛ n telt meyya twiztin n lfeṭṭa ara nefṛeq i igellilen ! Dɣa rfan ɣef tmeṭṭut-nni.\n6 Sidna Ɛisa yenna : Anfet-as acimi i ț-tesnuɣnayem ? Ayen akka i yi-texdem d ayen yelhan !\n7 Igellilen ad ilin daymen gar-awen, tzemrem a ten-tɛiwnem melmi i wen yehwa ; ma d nekkini ur țɣimiɣ ara daymen yid-wen.\n8 Ayen tezmer a t-texdem texdem it : tedhen lǧețța-w thegga-ț i temḍelt.\n9 A wen-d-iniɣ tideț : di mkul amkan n ddunit anda ara yețțubecceṛ lexbaṛ-agi n lxiṛ, a d-țmektayen tameṭṭut-agi d wayen akka texdem.\n10 Yudas n Qeṛyut yiwen si tnac inelmaden, iṛuḥ ɣer imeqqranen n lmuqedmin, yemsefham yid-sen amek ara sen yezzenz Sidna Ɛisa.\n11 Feṛḥen aṭas mi s-slan, ɛuhden-t a s-fken idrimen. Imiren Yudas ițqellib tagniț i deg ara sen-t-yezzenz.\n12 Ass amenzu n Tfaska n weɣṛum mbla tamtunt ( iɣes ), i deg zellun izimer n leslak, inelmaden nnan i Sidna Ɛisa : Anda tebɣiḍ a nheggi imensi n Tfaska ?\n13 Iceggeɛ sin seg inelmaden-is, yenna-yasen : Ṛuḥet ɣer temdint, a d-temlilem d yiwen wergaz yewwi-d tacmuxt n waman, tebɛet-eț ɣer wanda ara yekcem,\n14 init i bab n wexxam-nni : Ssid-nneɣ yenna-yak : « anda-ț texxamt i deg ara ččeɣ imensi n Tfaska n izimer nekk d inelmaden-iw ? »\n15 A kkun-yessali ɣer yiwet n tɣuṛfeț tameqqrant iwesɛen, kullec yella deg-s. Dinna ara theggim imensi n Tfaska.\n16 Inelmaden ṛuḥen, mi wwḍen ɣer temdint, ufan kullec akken i sen-t yenna. Dɣa heggan imensi n Tfaska.\n17 Mi d-teɣli tmeddit, Sidna Ɛisa yusa-d akk-d tnac-nni inelmaden.\n18 Mi qqimen ad ččen, Sidna Ɛisa yenna yasen : A wen-iniɣ tideț : yiwen seg-wen itețțen yid-i, ad iyi-ixdeɛ.\n19 Yeɣli-d leḥzen fell-asen, bdan steqsayen-t yiwen yiwen qqaṛen-as : A Sidi, neɣ mačči d nekk ?\n20 Yenna-yasen : D yiwen seg-wen, yessasnen yid-i talqimt n weɣṛum deg uḍebsi.\n21 ?-țideț, Mmi-s n bunadem ad iṛuḥ akken yețwakteb fell-as di tira iqedsen ; meɛna a nnger n wergaz-nni ara t-ixedɛen. Axiṛ-as lemmer ur d-ilul ara ɣer ddunit !\n22 Mi bdan tețțen, Sidna Ɛisa yeddem-d aɣṛum, yeḥmed Ṛebbi, yebḍa-t, ifṛeq-it i inelmaden-is, yenna yasen : ?čet-eț, ayagi d-lǧețța-w.\n23 Yeddem-ed daɣen lkas n ccṛab, yeḥmed Ṛebbi, yefka-yasen, swan meṛṛa seg-s.\n24 Sidna Ɛisa yenna-yasen : Ayagi d idammen n leɛqed amaynut, d idammen-iw ara yazlen ɣef waṭas n yemdanen.\n25 S tideț nniɣ-awen : ur țuɣaleɣ ara ad sweɣ si lfakya n tẓurin, alamma d ass i deg ara sweɣ ccṛab ajdid di tgelda n Ṛebbi.\n26 Mi cnan isefra n ?abur, ulin ɣer yiɣil n uzemmur.\n27 Sidna Ɛisa yenna-yasen : A kkun-yewwet akk wugur akken yețwakteb : Ad ewwteɣ ameksa, ulli ad rewlent ɣer mkul lǧiha .\n28 Yerna-yasen-d : Meɛna m'ara d-ḥyuɣ si ger lmegtin a wen-zwireɣ ɣer tmurt n Jlili.\n29 Buṭrus yenna-yas : ?as ad ccḍen akk, nekkini ur țeccḍeɣ ara.\n30 Sidna Ɛisa yerra-yas : A k-d-iniɣ tideț : iḍ-agi uqbel ad yeskkuɛ uyaziḍ snat n tikkal, kečč a i-tnekṛeḍ tlata iberdan.\n31 Meɛna Buṭrus yenna-yas daɣen : Ad qebleɣ ad dduɣ yid-ek ula ɣer lmut wala a k-nekkṛeɣ. Inelmaden nniḍen nnan-d meṛṛa akken.\n32 Mi wwḍen ɣer tmazirt n Jitsimani, Sidna Ɛisa yenna-yasen i inelmaden-is : Qqimet dagi, ma d nekk ad ṛuḥeɣ ad ẓalleɣ.\n33 Yewwi yid-es Buṭrus, Yeɛqub akk-d Yuḥenna. Yetḥeyyeṛ, tekcem-it tugdi.\n34 Yenna-yasen : ?usseɣ s leḥzen n lmut ; qqimet dagi, ɛiwzet !\n35 Issebɛed iman-is fell-asen, iḍeggeṛ iman-is ɣer lqaɛa, yedɛa ɣer Sidi Ṛebbi ma yella wamek ara yessebɛed fell-as taswiɛt-nni n leɛtab.\n36 Yeqqaṛ-as : A baba, a baba Ṛebbi ! Kečč tzemreḍ i kullec ; ssebɛed fell-i lkas-agi n leɛtab. Lameɛna d lebɣi-k kan ara yedṛun mačči d lebɣi-w.\n37 Yuɣal-ed ɣer inelmaden-is, yufa-ten-id ṭṭsen. Yenna i Buṭrus : A Semɛun, teṭṭseḍ ? Ur tezmireḍ ara aț-țɛiwzeḍ ula d ssaɛa ?\n38 Ɛiwzet tẓallem, iwakken ur tɣellim ara deg ujeṛṛeb. Ṛṛuḥ yeǧhed yerna yebɣa, meɛna lǧețța ur tezmir ara, tulwa.\n39 Issebɛed iman-is daɣen, iɛawed i tẓallit-nni.\n40 Mi d-yuɣal yufa-ten daɣen ṭsen, iɣleb-iten nuddam. Ur ẓrin d acu ara s-d-erren.\n41 Yuɣal-ed tikkelt tis tlata yenna yasen : Mazal-ikkun teṭṭsem, testeɛfam ! Dayen tura, tewweḍ-ed teswiɛt-nni ! Mmi-s n bunadem ițusellem ger ifassen n imednuben.\n42 Kkret fell awen a nṛuḥet ! Win i yi-izzenzen yewweḍ-ed.\n43 Mazal-it iheddeṛ, mi d-yewweḍ Yudas, yiwen si tnac-nni. Ddan-d yid-es aṭas n lɣaci s iɛekkzan d ijenwiyen, ceggɛen-ten-id lɛulama n ccariɛa, imeqqranen n lmuqedmin akk-d imeqqranen n wegdud.\n44 Win akken i gzenzen Sidna Ɛisa yemsefham yid-sen, yenna-yasen : Win i ɣef ara selmeɣ, d nețța ; ṭṭfet-eț tefkem-t i iɛessasen a t-awin.\n45 Akken kan i d-yewweḍ, iqeṛṛeb ed ɣer Sidna Ɛisa yenna-yas : A Sidi ! Dɣa isellem fell-as.\n46 Imiren lɣaci mmɣen ɣef Sidna Ɛisa, ṭṭfen-t.\n47 Yiwen seg wid yellan dinna ijbed-ed ajenwi, yewwet aqeddac n lmuqeddem ameqqran, igzem-as ameẓẓuɣ.\n48 Sidna Ɛisa yenna-yasen : Teffɣem-d ɣuṛ-i s ijenwiyen d iɛekzan am akken d amcum i lliɣ ?\n49 Mkul ass lliɣ yid-wen sselmadeɣ di lǧameɛ, yiwen ur yessers afus-is fell-i. Meɛna ayagi yedṛa-d, iwakken ad nnekmalent tira iqedsen.\n50 Imiren ǧǧan-t akk inelmaden-is, rewlen.\n51 Yiwen ilemẓi yelsan anagar timelḥeft itbeɛ-it. Emmɣen fell-as a t-ṭṭfen,\n52 meɛna iserreḥ i tmelḥeft-nni, yerwel akken d aɛeryan.\n53 Wwin Sidna Ɛisa ɣer wexxam n lmuqeddem ameqqran, anda nnejmaɛen imeqqranen n lmuqedmin, lɛulama n ccariɛa akk-d imeqqranen n wegdud.\n54 Buṭrus itbeɛ-it s lebɛid, armi d azniq n wexxam n lmuqeddem ameqqran. Yeqqim ger iɛessasen, yesseḥmuy ɣer tmes.\n55 Lmuqedmin imeqqranen akk-d tejmaɛt n ccṛeɛ, țnadin cchada iṣṣeḥan s wacu ara ḥekmen fell-as s lmut, lameɛna ur ufin ara.\n56 Aṭas i gcehden fell-as s ẓẓur, lameɛna cchadat-nsen ur ṣṣeḥant ara.\n57 Kra deg-sen kkren-d ad cehden fell-as s ẓẓur, nnan :\n58 Nesla-yas mi d-yenna : « ad huddeɣ lǧameɛ-agi iqedsen yebnan s ufus n wemdan ; di tlata wussan, ad bnuɣ wayeḍ ur nețwabennuy ara s ufus n wemdan.»\n59 Lameɛna ula ɣef wayagi cchadat nsen ur ṣṣeḥant ara.\n60 Lmuqeddem ameqqran ibedd di tlemmast n tejmaɛt, yesteqsa Sidna Ɛisa yenna-yas : Ur d-tețțaraḍ ara awal ? Acu akka i d-qqaṛen yemdanen-agi i d-icehden fell-ak ?\n61 Sidna Ɛisa yessusem ur d-yerri acemma. Ameqqran n lmuqedmin iɛawed isteqsa-t yenna-yas : Kečč, d Lmasiḥ Mmi-s n Ṛebbi yețțubarken ?\n62 Sidna Ɛisa yerra-yas : ?-țideț, d nekk ! Yerna aț-țeẓrem Mmi-s n bunadem yeqqim ɣer tama tayeffust n Bab n tezmert ; a t-twalim asmi ara d-yas seg igenwan ɣef wusigna.\n63 Lmuqeddem ameqqran icerreg aqenduṛ-is yenna : Ur nuḥwaǧ ara inigan nniḍen !\n64 Teslam akken yekfeṛ ? D acu twalam ? ?ekmen fell-as s lmut akken ma llan.\n65 Kra seg-sen ssusufen-t, țɣummun-as udem-is, kkaten-t s lbunyat qqaṛen-as : Eɛqel anwa i k-id-yewten ! Iɛessasen-nni wwin-t, kkaten-t s ibeqqayen.\n66 Buṭrus mazal-it deg ufrag n wexxam n lmuqeddem ameqqran ; ațaya yiwet n tqeddact,\n67 twala-t yesseḥmay, tmuqel-it nezzeh, tenna yas : Ula d kečč telliḍ akk-d Ɛisa anaṣari.\n68 Inkeṛ yenna : Ur ẓriɣ, ur fhimeɣ ayen i d-teqqaṛeḍ. Dɣa yeffeɣ, iṛuḥ ɣer wesqif. Imiren kan yeskkuɛ uyaziḍ .\n69 Twala-t daɣen tqeddact-nni, tenna i wid yellan dinna : Argaz-agi d yiwen seg-sen ! Yenkeṛ tikkelt tis snat.\n70 Taswiɛt kan, wid yellan dinna nnan daɣen i Buṭrus : Mbla ccekk ula d kečč telliḍ seg-sen, axaṭer d ajlili i telliḍ.\n71 Yebda yețgalla yeqqaṛ : A yi-inɛel Ṛebbi ma skaddbeɣ ! Ur ssineɣ ara argaz-agi i ɣef tețmeslayem.\n72 Imiren kan yeskkuɛ uyaziḍ tikkelt tis snat, imiren Buṭrus yemmekta-d awal i s-d-yenna Sidna Ɛisa : « uqbel ad yeskuɛ uyaziḍ tikkelt tis snat, a yi-tnekkṛeḍ tlata iberdan. » Dɣa yeṭṭerḍeq d imeṭṭawen.


Q=12	C=0	SS=0	LS=0	PS=0	DC=0	LC=12	SD=0	BS=2	G0=1	G1=1	G2=0	DLID=ber_Latn	BODY=TAQVAYLIT, D ISEΓ D WAZAL – Siwel\nTAQVAYLIT, D ISEΓ D WAZAL\nTAMURT TAQVAYLIT (SIWEL) — Ur as-ssawaleɣ ara i umdan-ayi « Aqvayli », acku yeεfes ɣef nnif-is, yefka d asfel tafenṭaẓit d yiseɣ as-d-ǧǧan imezwura i uεdaw akken ad yernu ad yerkeḍ fell-as ugar wayen iεeddan.\nWin yugin ad yeḍfer abrid n yiẓuran, yettleqqim deg lmut n tudert n yidles-is, yettrebbi acengu i yiri-s ara yeglun s tarwa-s.\nAnay Amaziɣ neɣ Aqvayli, i t-irefden d win i d-turew yemma-s s lqedd, i d-turew s yisuɣan i nsel s teqvaylit, i d-turew s lujaε d uyefki i yesεedda deg yimi-s d amezwaru seg tebbuct n yemma-s n tidet.\nAmdan-a, amezruy ad t-yesfeḍ deg cfawat gar wid irennun azal i wagla-s, ad t-yeǧǧ d imneṭri gar waklan i wumi yettwakkes leqder. Amezruy, ad t-yuwet s teyita n tatut sdat win yebɣan ad yessalin Taqvaylit.\nTaqvaylit, ur tettraju ara seg wid i wumi yeεreq lasel akken ad irfed isem-is neɣ ad yernu deg wazal-is; Taqvaylit, tettraju deg tarwa n leḥlal, wid i d-yugman seg tala n tmussni n yimezwura-nneɣ akken ad tzerεen i tsuta i d-iteddun, yes-s ad d-rebbin tarwa ara yeṭṭfen s yiseɣ agla-nsen.\nSIWEL 191215 MAR 21\nTIKLI DEG MAKUDA I TLELLI N YINEKRAF N TURDIWIN\nDÉNONÇONS LES DÉLITS COMMIS À L’ENCONTRE DE LWENNAS ḤEMZI ET ǦAMAL AZAƐIM


Q=4	C=0	SS=0	LS=4	PS=0	DC=0	LC=4	SD=0	BS=0	G0=14	G1=9	G2=4	DLID=ber_Latn	BODY=Asmel jw.org yella tura s wakteṛ n 300 lluɣat!\nΓER S Sesotho (Lesotho) Tabalansyant Tabiclamart Tabiǧint n Tegzirin n Salumun Tabiẓut Tabulunit Tabunjabit Taburtugit Tacinwaţ tamundarint (n zik) Tacinwaţ tamundarint (tushilt) Tacitumbukaţ Tacitungaţ n Malawi Tadanwaţ Tafantit Tafinwaţ Tafrikant Tagalisit Tagalwaţ Tagant Taglizit Tahiligaynunt Tahungarit Tajabunit Tajuṛjyaţ Takannadaţ Takbilit Takinyaṛwandit Takirgizit Takirundit Takriyult n Hayti Takriyuţ Takult Takurit Takusaţ Takṛuwatit Talalmanit Talbanit Talitwanit Tamalayalamit Tamalayt Tamalgacit Tamamit Tamasidunit Tamharit Tamingrilyant Tamyamaţ Tanahwatlit (talemmast) Tanirlandit Tanuṛwijt Tanzimaţ Taqbaylit Tarumanit Tarusit Tasabadit Tasamuwant Tasangalit Tasbenyulit Tasibwanut Tasirbit Tasirbit (taṛumanit) Taswahilit Taswidit Tatankaranaţ Tatiluguţ Tawalist Tayunanit (neγ Tagrikit) Tazerbayǧanit Tazerbayǧanit (s tira sirilik) Tazuluţ Tazziltalt Tazzuzzilt Tačikit Tačičiwaţ Tačubacit Taţungaţ Taţwanaţ Taεṛabt Taṛminit Taṛumit (neγ Tafṛansist) Taṣlubakit Taṣlubinit Taṭagalugt Taṭajikit Taṭaraskant Taṭayisyant Taṭaylundit Taṭaṭart Taṭelyanit Taṭujulabalt Taṭurkit (neγ Taṭerkit) Taṭutunakt Tilukuţ Tindunisit Tiwit Tukṛanit Turumuţ Tussit Tuzbikt\nMa tettekkaḍ ɣef tebdart n lluɣat yellan deg usebter-agi, aţ-ţwaliḍ belli jw.org yeţwaṭerjem ɣer wakteṛ n 300 tutlayin; ayagi ur t-teţţafeḍ ara anda nniḍen di Internet!\nI ma nmettel jw.org ɣer yesmal nniḍen yeţwassnen? Di yulyu 2013, asmel n Wegraw n Leǧnas Yeddukklen yeţwaxdem s seţţa n tutlayin. Europa, asmel unṣib n Tdukli n Luṛub, yella s 24 lluɣat. Google s 71 lluɣat, ma d Wikipédia s 287 lluɣat.\nAṭas n sswayeε n lxedma i glaqen bac a d-yeţwaṭerjem wesmel Internet s wakteṛ n 300 lluɣat. Amur ameqran si ccɣel-agi, xeddmen-t imeyyaten n Inagan n Yahwa di ddunit meṛṛa akken ad εuzzen Yahwa. Qeddcen ţ-ţirebbuyaε di mkul lluɣa, xeddmen ayen akk iwumi zemren bac ad sṭerjmen iḍrisen si teglizit ɣer lluɣat-nsen.\nImi aṭas n isebtar n jw.org i d-ţwaṭerjmen ɣer wakteṛ n 300 lluɣat, leḥsab n isebtar i gesεa wesmel-agi s lekmal-is meqqer mliḥ: iεedda i 200 000!\nMačči d aṭas n lluɣat kan is i mechuṛ wesmel jw.org. Aṭas n lɣaci daɣen i gkeččmen ɣur-es. D ayagi i d-tesbeggen yiwet n tkebbanit umi qqaren Alexa i gessenqaden Internet d wamek i gleḥḥu di ddunit meṛṛa. Taḍwiqt-nni-ines yeţţusemman “Religion et spiritualité” tefka-d ismawen n wazal n 87 000 n yesmal Internet, gar-asen wid n ddyanat timeqranin akk-d yesmal n wid i d-issufuɣen tizmamin n ddin, akk-d wid n tuddsiwin nniḍen. Di yulyu 2013, jw.org yeffeɣ-ed d wis sin ger yesmal i d-tebder! Deg wemkan amezwaru yeffeɣ-ed yiwen wesmel yeţţaken tagniţ i lεibad ad ɣren ṭrejmat n Wedlis Iqedsen s lexlaṣ.\nDi tubeṛ 2013, azal n 890 000 yemdanen i gkeččmen ɣer wesmel jw.org mkul ass. Neqsed a nefk tagniţ i medden meṛṛa ad wεun lexbaṛat ɣlayen yellan deg Wedlis Iqedsen mebla lexlaṣ. A nkemmel lxedma akken a nessiweḍ ɣer leqsed-agi.\nAsmel JW.ORG iwenneε tudert-nsen


Q=10	C=3	SS=6	LS=0	PS=0	DC=0	LC=3	SD=0	BS=1	G0=18	G1=9	G2=1	DLID=ber_Latn	BODY=Da Sliman: Tagejdit ur nɣelli\n« Dda Sliman izem n tizza, ma yif-it Deryasa neɣ wid Yellan d cmayet ». Tajmilt-agi n Lwennas temmal-ed azal n unaẓur agi ameɣlal d lbaṭel iɛeddan fell-as.\nDda Sliman d yiwet ger tgejda n yedles aqbayli d yedles amaziᵧ s umata. Yerẓa-d asalu i Feṛḥat, Lwennas, Lewnis d wiyaḍ imi d netta i d amenzu i-yecnan tasertit. Anwa ur nesli s tizlatin-agi : Effeɣ ay ajṛad tamurt-iw, Baba ɣayu, Tlata yeqjan, a wid ijebbden leqlam, ɣef teqbaylit yuli wass , La carte de résidence, d nukni i d nukni … Deg-sent ad naf amezruy-nneɣ, tilufa nettidir, tisiram-nneɣ, tinekkit-nneɣ, …\nD amezwaru i d-yennan s usefru : « ifuḥ nnefs-ik ay izem « . Yenfa-t udabu azzayri amharsan acku awal-is iteqqes, issakay seg-yiḍes. Yugi tasusmi. Awal-is yeqqaz irennu, yeskaray-ed asirem i s ara nerreẓ azaglu.\nDda Sliman d aɣerbaz n Teqbaylit. Nelmed-ed di tmedyat-is azalen yessidiren amdan.\n« A wen iniɣ a Leqbayel, Anwa i d mmi-s n Laṣel, d win yettḥezziven i nnif-is ». Ihi win ur nesɛi nnif d aɣilif.\n« Lemmer ad nemjaz ad neɛdel, ṛṛay-nneɣ ad yeddukel, yal wa ad as-ed yeḍher umur-is ». Agdud yedduklen ur t-yettruẓ yiwen.\n« Ma nettɛemmid i lbaṭel, ad nuɣal ak am ṭṭbel, yal wa ad d-iheggi aɛrur-is ». Kennu yettarew-ed ddel. Ddel itessu-d i nger.\nDeg wass n 28 yennayer n useggas n 1983, yewweḍ Dda Sliman anda ak ara naweḍ. Ulac-it yella. Xas tafekka-s ddaw wakal, isem-is yeqqim-ed deg-umezruy am uɛeqqa yessawalen. Ad yessawal i tlelli, i tegmat, i tudert n Teqvaylit. « La nettɣenni nfeṛṛeḥ, simmal la d-yettban ṣṣaḥ, ɣef Teqvaylit yuli wass». D wagi i d izen-is aneggaru.\nAkken i t-yeqqar deg-wawal-is : Lbaṭel rẓag yisem-is, ma ifat yewweḍ ɣer lḥed-is, ur yettdum ula ɣef yiwen ». Akken ad d-neffeɣ ɣer telwit, yiwen webrid i-yellan : d-Taqvaylit. Taqvaylit d-tagmat, d lemḥadra d lemqadra, d-tadukli d-yettawin tilelli.\nAd yidir Dda Sliman.\nsɣur Buɛziz u Cebbi (Bouaziz Ait Chebib).\nNOURDINE AIT HAMOUDA : ULAC ASIREM MA ULAC TIMANIT N TMURT TAQBAYLIT\nTinhinan Laseb Sadun : Taneɣmast n tilizri taɣennawt tazayrit tettwanɣa.


Q=15	C=9	SS=6	LS=0	PS=3	DC=0	LC=3	SD=0	BS=2	G0=20	G1=4	G2=2	DLID=ber_Latn	BODY=Ur nri Timmuzɣa n … isemgan ! | Idles Magazine\nHome / Addar / Sya d sya / Ur nri Timmuzɣa n … isemgan !\n— August 5, 2019 0 93\nIseggwasen iɣwezzafen aya nessutur izerfan-nneɣ, netnaɣ, nsawal, netturu, nettru, nesɣuyyu.\nKud nessutur ttamẓen-aɣ, ggaren-aɣ g ikurmuten-nnsen, neqqan-aɣ, tbezzazen ɣifneɣ ad neffeɣ timura-nneɣ. Nekwni neqqim ar asen nessutur. Netkur ulawen-nneɣ s usirem. Ar nettini : Yan wass tamaziɣt ad tuɣul d tunṣibt, ad tili, ad temɣur. Yan wass imaziɣen ad idiren g tlelli g tmura-nnsen. Nettu yat tɣawsa: Asirem igmas n tmettant. Asirem d-takerkast meqquren.\nKud nessutur nekwni tamaziɣt, ssiliyen nitni timezgidiwin, akkan ugar n udɣar i tserɣint.\nG tidet, imaziɣen ur zmiren ad idiren g tlelli g tmura g nebḍen iserɣinn s yisem n yislam. Ansa ikka yislam da itɣar, da ittemtat, ammi t-ičča kan waruz (virus). Ur nɣiy ad nidir g tlelli d tagmat ddaw ucḍaḍ n yislam. Yislam d acengu n tlelli d izerfan. Ira ad issuɣul medden d-isemgan. Maka nekwni d-imaziɣen, ur nri ad nidir tudert n isemgan.\nItsen nnan-ak nekwni d-imaziɣen imunslmen. Nburez s uya. Amek trid ad tged ilelli mek k-yumeẓ yislam ddaw wuglan-nnes. Wenna iɣerrfen aqerru-nnes i wakal ku yass, ar issutur g tẓilla-nnes i rebbi n iserɣinn ad isɣus irumiyen d wudayen g udɣu (l’enfer), ur izmir ad ig ilelli, ula izmer ad yaǧ wiyeḍ ad idiren g tlelli.\nDinna ikka yislam irwi-t. ittec-t amm tmessi. Ur da degs ittaǧǧa ɣas iɣed.\nTimmuzɣa, tin tidet, tella mgal n usɣan. Wenna iran ad ig amaziɣ, issukkef ddin n imunslmen seg wul-nnes neɣ seg wadif n iɣsan-nnes. Ur nezmir ad neg imaziɣen n tidet netfuṛ asɣan n iserɣinn.\nIlaq ku yan ad issired ifassen ɣef usɣan. Add issukkef seg iẓuran isekraf n ddin-ddeɣ as-iqqnen allen, ikref-as anelli.\nAcku, ur telli tlelli ula timmuzɣa ddaw umalu n ccariɛa !\nTagged with: Azergi, Azergui, IDLES MAGAZIne\nPrevious Article Tajmilt i Caca: Rreẓ ṭṭabu ad d-teffeɣ tfukt !\nNext Article "AMEDYAZ" n Jak Bril


Q=0	C=0	SS=0	LS=0	PS=0	DC=0	LC=0	SD=0	BS=8	G0=51	G1=39	G2=18	DLID=ber_Latn	BODY=TIMETTI - Results from #1460\nAnafag agraɣlan n Lezzayer: Awwaḍ n « yiminigen » akken ad kken ayyur n Remḍan « deg tmurt »\nAkwas, 18 Yunyu 2015 12:30\nLEZZAYER TAMANEƔT – Aṭas n lɣaci ay yellan ass n laṛebɛa deg unafag agraɣlan n Lezzayer: wi d iminigen idzayriyen ay yebdan ttawḍen-d « ɣer tmurt akken ad kken ayyur n Remḍan », ɣef wakken ay d-yenna yiwen n uxeddam n Air Algerie ay ixeddmen deg uklas (aseǧǧel) n yimsiklen. Mi d-wwḍen ɣer tzeɣɣa n unafag, mmugrent-ten twaculin-nsen ay ifeṛḥen imi ay d-mlalen akk i lmend n wayyur-a n Remḍan. Amur ameqran seg yiminigen-a usan-d seg tmura n Tuṛuft, maca llan daɣ wid ay d-yusan seg Yiwanaken Yeddukklen d Kanada. « Sin n wussan aya seg wasmi ur ḍḍiseɣ ara imi ay d-usiɣ seg Atlanta, seg Yiwanaken Yeddukklen, yerna beddleɣ asafag deg Paris akken ad d-kemmleɣ abrid taṣebḥit-a ɣer unafag n Lezzayer », ay d-yenna Samir ay d-yusan ad yekk temḍan deg ugman-nnes deg Buzerriɛa, deg uḥric unnig n tmaneɣt. Aṭas seg-sen ay d-iqelɛen aseggas-a seg Paris, Marseille, Dduḥa, London, Barcelona, Lqahira d yimukan niḍen akken ad kken Remḍan d twaculin-nsen deg Lezzayer. Tiwaculin ay la yettṛajun wid-nsen, qqiment ttwalint s ccuq tifelwiyin n wawwaḍ n yisafagen akken ad ẓren melmi ara d-awḍen. Isafagen la d-ttawḍen wa deffir wayeḍ, yerna Idzayriyen ay d-yewwḍen seg Lalman xelḍen d wid ay d-yewwḍen seg Fṛansa deg tzeɣɣa talemmast n wawwaḍen deg unafag d tnedda anda ay ḥebsen yiṭaksiyen. Akken ma llan nnan-d d akken smenyafen « ad kken Remḍan deg Lezzayer, am yal aseggas ». Hafid ay d-yusan seg Paris, yewweḍ-d s yiwen n uceryun yeččuṛen d tibalizin, yerna yenna-d d akken yessahel imuras-nnes n useggas akken ad d-ɣlin deg Remḍan akken ad ten-yekk d twacult-nnes. Wid ay netter nnan-aɣ-d daɣ d akken ur zmiren ara akk ad beddlen Remḍan deg tmurt s Remḍan deg yinig. « Iban d akken deg uzɣar llan aṭas n Yinselmen wukud nezmer ad nekk ayyur-a, maca acemma…\nAseḥbes n wis sebɛa n imuhajren d ifriqeyen xalfen leqwanen d uzizi n wis 7000 n Ltr d uṣeṛɣu deg umalu d wenzul n tmurt\nAkwas, 18 Yunyu 2015 12:10\nDzayer – Srabes n iɣallen iserdasen aɣelnaw aɣerfan assennaṭi ttlati, deg umalu d wenzul n tmurt qedden, ad sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen. Arni zizan azal n wis 7000 ltr d aṣeṛɣu ujdent i userwel, ɣef leḥsab n matta i d-henna taneɣlaft n temḥaddit , ass-a llirebɛa deg walɣu-nnes. Alɣu iweḍḍḥ-d belli « deg ubrid n usersi n laman di larsam d tbeddit deg wudem n tinnɣi tmsettefet, ṭṭfen srabes n iserdasen aɣelnaw iḍeffṛen aḥric n tmahilin n Burj Baji Muxtar di tama taserdasit wis setta, ass n 16 yunyu 2015. Nezzeh seg almawad yettwaččayen azal-nnsent 76.9 ṭun arni wis 800 ltr d aṣeṛɣu. D wis 4 tmacinin n wenɛili ɣef wuzzlan d wis 45 d laɣḍawat d wis 8 d tilifunat imerfaden ». U deg yict n yiswi « deg tama taserdasit wis ṛabɛa iḍeffṛen aḥric n tmahilin n Janatt « sseḥbsen wis sebɛa n imuhajren xalfen leqwanen, seg tneṣlyin n tefriqt yemxalafen idsen tawitirt tnegger s ṛebɛa ». Ma yella d tarbaɛt n uɛussi n larsam di Bab Alɛessa deg weḥric n tmahilin n Tlemsan deg tama taserdasit tissent teṭṭef wis 6330 ltr n uṣeṛɣu tella ɛadlent i userwel ».\nTamucit n isaruten n wis 330 n umezduɣ n lekri ḍeffṛent azayez\nAsinas, 16 Yunyu 2015 11:25\nTibeskert - Twawcent ass-a letnin azal n wis 330 n tmezduɣin n lekri ḍeffṛent azayez di temedint n Tbeskert. Mani yers lferḥ d ameqqṛan ɣef wudmawen n yudan yestfaden. Tamuddit n isaruten yecṛef fell-as lwali Mass Masɛud Jari. Yellan iwekked belli timezduɣin-a, d amuṛ seg wamuṛ amatu yettwaḍen ɣer wis 1012 n tmezduɣin had twawacent al d ad ujdent. Timezduɣin-aya bu-wis tlata n tzeqqiwin twaqnent ɣer texbalt n waman d trisiti d algaz. Arni ur ɛad had yemmir deg wefrag-nnsent aṣkay n wadeg n ugari n twatirin d wa n yirar n imeččak.\nTizi wezzu : Azal n wis 150 alf n isemmuras rezzfen ɣer taftist\nAsinas, 16 Yunyu 2015 11:22\nTizi wezzu : Jerreden srabes n usellek deg wis 15 n wussan azal n wis 49250 d isemmuras deg weswir n wis tmenya n tiftisin yellan yesmeḥ deg-s uɛummi. Way ɣef leḥsab matta i d-yenn-a Mass Cawci Nabil aqebṭan imḍebbeṛ n srabes n usellek tamatut. U ɣef usentel n yiṛumad n terbaɛin iḍeffren srabes n usellek seg wass gi tettwaṛẓem tasemhuyt n umaris deg teftisin n twilayt deg umezwaru n yenyu. Iwekked Mass Cawci i twakla isallen n Lezzayer, belli isɛifen-nnes fukken wis 8 n yudan seg weɣraq, arni ṣiwḍen wis 4 s tizzla ɣer ṣbiṭaṛat. Arni dawan azal n wis 63 n isemmares twajrḥen. Ma yella d ahil yettxuṣṣan isuraf n srabes n usellek yenna-d imḍebber belli wejjden wis 61 n iɛessasen n tiftisin d wis tmenya d ideggen yersen fell-asen leɛsaset yettwafseren deg tamawin n Tigzirt d uzeffun seg-sen wis 17 d iɣeṭṭaṣen s ttawilat-nnsen am twatirin, d wis 5 n teflukin n usaɛef. Arni wejjden wis 16 n tgariḍin deg weswir n teftisin yersen deg-sent uɛussi. Way bla ma had nettu lxedamat n tkebbaniyin timexteṣṣin iḍeffṛent ahric-aya. (APS)\nMmuten 3 yerna jerḥen 304 deg yiwet n dduṛt (Taɣellist Taɣelnawt)\nAsimwas, 12 Yunyu 2015 13:55\nLEZZAYER TAMANEƔT – Kraḍ (3) n yimdanen ay yemmuten yerna jerḥen 304 deg yisehwa (laksidat) n ubrid ay d-yellan gar 2 d 8 Yunyu deg temdint, ɣef leḥsab n tecrawt n Tmehla tamatut n tɣellist taɣelnawt ay d-yeffɣen ass n lexmis. Leḥabat ay d-yellan dduṛt-a kecfen-d d akken neqsen yisehwa n ubrid (-12) ɣef leḥsab n dduṛt yezrin, am wakken ay yenqes umḍan n yimejraḥ (-36) d umḍan n yimerttanen (-50). Deg wayen yerzan ssebbat n yisehwa, d imdanen ay d-yettɣimin d ssebba tamezwarut s 92,36%, ɣef wakken ay d-tekcef tecrawt-a, yerna yella-d waya seg tazzla n waṭas neɣ lqella n uqader n umeccaq n tɣellist (laman). Dɣa deg temsalt-a, Tamehla tamatut n tɣellist taɣelnawt tɛawed tger-d tiɣri i yinehhaṛen akken « ad ttqadaren » lqanun n tenhaṛt, ad ttḥadaren yerna ad ttarran lbal-nsen mi ara nehhṛen.\nAzal n 86% n yigerdan n ddaw n 14 n yiseggasen ay « yettwaɛaqben » gar 2012 d 2013\nAkras, 10 Yunyu 2015 13:42\nLEZZAYER TAMANEƔT – Azal n 86% seg yigerdan n gar 2 d 14 n yiseggasen ay « yettwaɛaqben » deg tfekka-nsen neɣ deg lbal-nsen gar 2012 d 2013, ɣef leḥsab n yiwet n tsestant ay d-yellan ɣef tdawsa (ṣṣeḥḥa) n tmeṭṭut d wegrud s yimataren yemgerraden (MICS4) ay d-yeffɣen ass n ttlata deg Lezzayer Tamaneɣt. Tasestant-a teṭṭef 3 n wayyuren (seg Ṭuber n 2012 ɣer Yennayer n 2013), yerna iqeddem-itt-id Amar Ouali, anemhal n yimezdaɣen deg weɣlif n tdawsa, n yimezdaɣen d tsemmeskelt n yesbiṭaren, yerna tḥuza-d tsestant-a 28.000 n twaculin ay d-yettgensisen akk timnaḍin n tmurt, am wakken ay d-tekcef s « udeqqeq » d « ttfaṣil » tagnit n yigerdan d tlawin deg Lezzayer s yimataren yemgerraden. Amur ameqran seg yigerdan ay sseqsan ɛuqben-ten deg wayyuren ay d-yellan uqbel tsestant-a yerna 71% seg-sen ttwaɛaqben deg tfekka-nsen, ma d 23% ttwaɛaqben aɛaqeb d « aweɛṛan », ɣef wakken ay d-tenna tezrawt-a. Tasestant-a tekcef-d, seg yidis niḍen, d akken azal n 6% n yigerdan yesɛan gar 5 d 14 n yiseggasen ay yerza uxeddim, yerna iqcicen d nitni ay yettwaɛaqaben ugar n teqcicin.\nAynas, 08 Yunyu 2015 13:11\nLEZZAYER –Iferdisen n tɛessast n tlisa ḍḍfen ass n lḥedd 14.900 n llitrat n yiserɣa ay llan tteddun ad ten-srewlen beṛṛa i tmurt. D iɣallen n yiɛessasen n tlisa n uḥric n temhalt n Tlemsan (tamnaḍt taserdasit tis 2) igan ccɣel-a, ɣef wakken ay d-yenna weɣlif n temḥaddit taɣelnawt. « Deg ukatar n uḥuddu n tlisa d yimenɣi mgal usserwel d tejrimt yuddsen, iferdisen n tɛessast n tlisa n Bab Lɛessa ay yeqqnen ɣer uḥric n temhal n Tlemsan, tamnaḍt taserdasit tis 2, ḍḍfen, ass n 7 Yunyu 2015, 14.900 n llitrat n yiserɣa ay yettwawehhan i usserwel », ɣef wakken ay d-tenna teɣbalut-a. Seg yidis niḍen, yiwet n tsensirt n weḥric n temhalt n Wad Suf (tamnaḍt taserdasit tis 4), teḍḍef yiwet n tkeṛṛust ay d-ibubben 800 n llitrat n userɣu, amuṭu d 729 n tebwaḍin n yisafaren », ɣef wakken ay d-yenna welɣu-a.\nMmuten sin yerna jerḥen sin niḍen deg yiwen n usehwu n ubrid deg Tisemsilt\nAsimwas, 05 Yunyu 2015 13:25\nTISEMSILT – Sin n yimdanen ay yemmuten, ma d sin niḍen jerḥen deg yiwen n usehwu n ubrid ay d-yellan ass n lexmis tameddit deg ubrid aɣelnaw 14 gar temdint n Tsemsilt d tlisa n twilayt-a, ɣef wakken ay aɣ-d-ixebber ass n ljemɛa yimkellef n usselɣu n tmehla n twilayt n uḥuddu aɣarim. Asehwu-a yella-d mi myewwatent snat n tkeṛṛusin –yal yiwet tetteddu-d ɣer tayeḍ. Deg umyewwat-a, sin-nni n yimeṛḥumen mmuten imir-nni kan (yiwen n urgaz n 40 n yiseggasen d yiwet n teqcict n 8 n yiseggasen), ɣef wakken ay d-tenna teɣbalut-a. Sin-nni n yimejraḥ, yiwen yesɛa 53 n yiseggasen, ma d wayeḍ, 81 n yiseggasen, rekben-d deg tkeṛṛust-nni tis snat, yerna llan tteddun ɣer Tsemsilt, ɣef wakken ay d-tenna teɣbalut-a. Tifekkiwin n yimeṛḥumen wwin-tent ɣer yimsismeḍ n usbiṭar n Tsemsilt. Imeẓla (ssrabes) n temsetla taɣelnawt bdan-d aḥtac akken ad ẓren d acu-tt ssebba n usehwu-a.\nAkras, 03 Yunyu 2015 12:21\nLEZZAYER TAMANEƔT – 2031 n twaculin ay d-yesfaydin seg tnezduɣt tanmettit-tattekkant (LSP) yerna ṭṭfen-d tisura n yixxamen-nsen, ɣef wakken ay d-nwala. Tiwaculin-a llant zedɣent deg tɣiwanin n Ɛin Lbenyan, Asaka n Qsenṭina d Dṛaṛya. « Ssutureɣ ssmaḥ seg wid yemmeṛkan yerna ttṛajun tanezduɣt-nsen ugar n 12 n yiseggasen aya. Ahil n LSP n Lezzayer Tamaneɣt yeḥbes kra n wakud yerna iɛeḍḍel aṭas akken ad d-yewjed », ɣef wakken ay d-yenna uwali Abdelkader Zoukh, ay yesselwin tafagla n tukci n tsura deg Tqubbet n usuddis ulimpi n Mohamed Boudiaf. Ma tiwaculin niḍen ay yemmeṛkan yerna mazal ttṛajunt tanezduɣt, Mass Zoukh iṛeggem-asent ad asent-yefreq tinezduɣin-nsent cwiṭ, cwiṭ, seg yimir-a ɣer 2016, am wakken ay d-iger tiɣri i tkebbaniyin ay ibennun tanezduɣt akken ad ɣiwlent deg yixeddimen-nsent n lebni akken ad d-swejdent tinezduɣin-a ɣef zik lḥal. Ahil n LSP n twilayt n Lezzayer d win deg llan 42.248 n tnezduɣin, gar-asen 11.709 ttwaferqen deg tgara n 2014, ɣef leḥsab n tecrawt ay d-tefka tmehla n tnezduɣt n twilayt ay iṛeggmen ad ternu ad tefreq 11.884 n tnezduɣin deg 2015 d 15.304 deg 2016. Nnig waya, tenna-d tmehla-a d akken werɛad ur d-bdin ara yicanṭiyen n lebni n 3351 n tnezduɣin niḍen (8% seg wahil-a). Seg yidis niḍen, seg gar 11.884 n tnezduɣin ay d-ṛeggmen i 2015, ala 2031 ay yettwaferqen ɣef twaculin timsutrin. « Ad neg akk ayen umi nezmer akken ad nefreq 9.000 n tnezduɣin-nni ay d-yeqqimen seg yimir-a ɣer tgara n 2015 », ɣef wakken ay d-iwekked Mass Zoukh. Awjad n wahil n tnezduɣt n LSP yewweḍ ɣer 50%, ɣef wakken ay d-yenna uwali, am wakken ay yesteɛṛef d akken werɛad ur d-ufin ara amkan deg ara bnun kra n tnezduɣin seg ṣṣenf-a. Aṭas seg wid ay d-yesfaydin seg tnezduɣin-a mmeṛkan deg 2000. « Lliɣ werɛad ur zwijeɣ ara deg 2000,…\nTinduf: ugar n lmejhud i uḥraz n lateṛ aqbur (tiddukliwin)\nAsimwas, 29 Mayu 2015 12:12\nTINDUF – Imḍebbren n tiddukliwin ay ixeddmen ɣef uḥraz n tgemmi tangant d trangant nnan-d d akken yessefk wugar n lmejhud i uḥraz n lateṛ asenzikan yemfuzraɛen deg temnaḍin temgerraden n twilayt n Tinduf. Axeddim ay yessefken ad d-yili netta d aḥraz n lateṛ-a seg « uxṣar » ay yettḥazen cwiṭ, cwiṭ, aṭas seg yimukan deg yella yerna yezmer ad yeɛreq akk, ɣef wakken ay d-yenna i Tnegga n Yisalan n Lezzayer unemhal n tiddukla tadigant « El-Ǧawhaṛa », Abdelaziz Tahar. Tamnaḍt-a teccuṛ d imukan n lateṛ aqbur, yerna imukan-a d lumiṛat deg umezruy n temnaḍt yerna ḥwajen ad d-rren ɣer-sent medden ugar n lwelha. Ɣef waya, yessefk ad d-yili uxeddim s tɣawla i uḥraz-nsen s ttawilat ara igen leqrar i tsegda n temnaḍt-a d wayen akk yeddan yid-s, ɣef wakken ay d-yessefhem. Imḍebber-a yerra tajmilt i lmejhud ay gan yimḍebbren n uḥric n yidles d wid n ufrag adelsan n Tinduf s umɛawen d tiddukla-a, deg wayen yerzan areqqeɛ n kra n yimukan yeqqnen ɣer umezruy am Zzawya n Belleɛmec d Dwiret Ahl Lɛabed. D acu kan, lecɣal-a « ur d-ttqamen ara » yerna ḥwajen « ugar n uxeddim uɛjil » i uḥuddu n wayen ay d-yeqqimen d imukan isenzikanen d yimezruyanen, ɣef wakken ay d-yenna. Ɣef leḥsab n uselway n tiddukla, tazrawt tateknit ay gan deg Zzawya n Belleɛmec akken ad tt-reqqɛen tella-d deg ukatar n yiḥezziben n uṣennef n yideggen d lmunimat n 1998, d acu kan ur teddi ara aṭas ɣer sdat, am wakken « ay teccuṛ d leɛyub itekniyen », dɣa d aya ay yeǧǧan imḍebbren ay terza temsalt ad ḥebsen ccɣel-a. Seg leɛḍil ad ttwaṣeggmen leɛyub-a, tiddukla tger-d tiɣri i yimḍebbren n uḥric-a ad gen ayen yessefken akken ad ḥudden imukan ay la iderrmen, ladɣa ssqufat d yiɣerban, s ussejhed-nsen s tsulal n wuzzal.…


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=Asaḍuf n tedrimt n 2021: Akaten i ubaɣur n uṛmas d usiǧew\nYeffeɣ-d ass n : Letniyen, 12 Tubeṛ 2020 08:34 Ɣran-t : 1 n tikkal\nLEZZAYER TAMANEƔT – Adatsenfar n usaḍuf n tedrimt i useggas n 2021 d win ay yessefran mennaw n wakaten inewsiyen i ubaɣur n yiṛemmasen ilemẓiyen d yimsiǧwen, ula ma tagnit tadrimant n tmurt attan tewɛeṛ ladɣa ɣef lǧal n uzraɛ n tkaɣreft n unfafad bu uqacuc d yinalkamen-nnes idamsanen.\nAḍris-a yessumer-d asenfu n teṛmisin yesɛan azwel n « teṛmist n tesnatwilt tamaynut » seg tẓeṭṭaḍt ɣef urmud amsadur d tewsi ɣef yibaɣuren n teṛmisin i tallit n sin n yiseggasen seg wass aydeg ara d-tawint teṛmisin-a azwel-nsent.\nIsgulaf ara d-sɣent teṛmisin-a yernu yettekka srid deg yisenfaren-nsent n usefti ad yettwassenfu seg tẓeṭṭaḍt n wazal yernan yernu ad xellṣen kan fell-as 5% seg tewsiwin n tedwant.\nMa d tiṛmisin yesɛan azwel n « tmesdalt », ad ttwassenfunt seg tẓeṭṭaḍt n urmud amsadur, tiwsi ɣef yibaɣuren n teṛmisin d tewri ɣef umaduf amakki i tallit n sin n yiseggasen seg wass aydeg ara asent-d-yettunefk uzwel-nsent. Isgulaf-nsent ara yettekkin srid deg useḍru n yisenfaren-nsent n usefti ad ttwassenfun seg tẓeṭṭaḍt n wazal yernan mi ara d-ttwasɣen.\nAdatsenfar n usaḍuf n tedrimt yessumer-d daɣ asenqes n tewsi ɣef yibaɣuren n teṛmisin i tallit n 5 n yiseggasen i lfayda n teṛmisin yesɛan tafulin tinumanin deg Taggazt seg 1 Yennayer 2021 d asawen. Asenqes-a ad d-yili ɣef leḥsab n uktamur n urẓam n yihri n teṛmist deg taggazt.\nAkat-a yettwasnes ya gar 2014 d 2018 yernu iswi-nnes agejdan d asebɣes n teṛmisin akken ad sqedcent ulzuz adriman akken ad d-awint asidrem.\nasaḍuf n tedrimt n 2021\nYeffeɣ-d ass n : Letniyen, 12 Tubeṛ 2020 08:34 Taggayt : TADAMSA Ɣran-t : 1 n tikkal Bḍu


Q=2	C=1	SS=2	LS=0	PS=0	DC=0	LC=0	SD=0	BS=9	G0=19	G1=15	G2=8	DLID=ber_Latn	BODY=Kabyle Bible (NT): 2 Peter\nKabyle Bible: 2 Peter\n1:1 Nekk Semɛun Buṭrus, d aqeddac, d amceggeɛ n Ɛisa Lmasiḥ, i wid akk yesɛan liman am nukni, s lḥeqq n Sidi Ṛebbi Illu-nneɣ akk-d umsellek nneɣ Ɛisa Lmasiḥ.\n1:2 Ṛṛeḥma ț-țalwit a wen-d tețțunefkent s tugeț, s tmusni n Sidi Ṛebbi akk-d Ssid-nneɣ Ɛisa.\n1:3 Tazmert n Sidi Ṛebbi tefka yaɣ-ed ayen akk ilaqen i tudert d ṭṭaɛa ; yis i ɣ-d-isbeggen win akken i ɣ-ixtaṛen s ṛṛeḥma-s ț-țmanegt-is.\n1:4 Yis-sent daɣen i ɣ-d-tețțunefkent lemɛahdat yesɛan azal d ameqqran, iwakken s tmanegt-agi-ines akk-d ṛṛeḥma-s, aț-țekkim di lecɣal n Sidi Ṛebbi, aț-țbeɛdem ɣef ṭṭmeɛ ițțawin ɣer lefsad n ddunit.\n1:5 Ɣef ayagi, ǧehdet, ẓewṛet iwakken aț-țernum i liman-nwen tikli yeṣfan, i tikli yeṣfan tamusni ;\n1:6 i tmusni rnut ḥekmet deg yiman nwen, ṣebṛet, i ṣṣbeṛ rnut ṭṭaɛa,\n1:7 i ṭṭaɛa tagmaț, i tegmaț leḥmala.\n1:8 Ma yella wannect-agi deg-wen s tugeț, ur tețțilim ara d imeɛdazen, yerna ur tețɣimim ara mbla tamusni n Ssid-nneɣ Ɛisa Lmasiḥ.\n1:9 Ma d win ixuṣṣen deg wannect-agi, am uderɣal isferfuden, ur ițwali ara, ițțu akk ddnubat-is iɛeddan i s-isemmeḥ Sidi Ṛebbi.\n1:10 Ay atmaten, ẓewṛet, sǧehdet iman-nwen deg wannect-agi imi d Sidi Ṛebbi i wen-d-issawlen, d nețța i kkun-ixtaṛen. Ma txedmem ayagi, ur tɣellim ara.\n1:11 S wakka daɣen ara wen-teldi tewwurt iwakken aț-țkecmem ɣer tgeldit ițdumun n Ssid-nneɣ Ɛisa Lmasiḥ, amsellek-nneɣ.\n1:12 A wen-d-țɛawadeɣ dayem annect-agi meṛṛa ɣas akken tesnem tideț-agi yerna teṭṭfem deg-s.\n1:13 Skud mazal-iyi ddreɣ, ilaq-iyi a kkun-nhuɣ iwakken ur tɣeflem ara.\n1:14 Axaṭer ẓriɣ belli qṛib ad ṛuḥeɣ si ddunit-agi, am akken i yi-d-ixebbeṛ Ssid-nneɣ Ɛisa Lmasiḥ ;\n1:15 daymi i xeddmeɣ ayen iwumi zemreɣ iwakken ɣas mmuteɣ, a d-temmektim ayen akk i wen slemdeɣ.\n1:16 Mačči ț-țimucuha i wen-d newwi mi i wen-d-neḥka ɣef tezmert n Ssid-nneɣ Ɛisa Lmasiḥ ț-țuɣalin-is, meɛna s wallen-nneɣ i nwala tamanegt-is.\n1:17 Nella yid-es asm' akken i s-d isbeggen Baba Ṛebbi ccan ț-țezmert, asm' akken i d-inṭeq Bab n tmanegt s imeslayen-agi : Wagi d Mmi eɛzizen deg-s i gella lfeṛḥ-iw.\n1:18 Sṣut-agi i d-ikkan seg igenni, nesla-yas s yiman-nneɣ mi nella yid-es deg udrar iqedsen,\n1:19 yerna numen s wayen i ɣ-d xebbṛen lenbiya di tira iqedsen belli ț-țideț ; nenha-kkun aț-țerrem ddehn nwen ɣuṛ-sent, axaṭer ț-țaftilt iceɛlen di ṭṭlam alamma yuli wass, alamma ifeǧǧeǧ yitri n ṣṣbeḥ deg ulawen nwen.\n1:20 Uqbel kullec, ẓret belli imeslayen akk i d-nnan lenbiya, yuran di tektabt iqedsen, ur d-kkin ara s ɣuṛ-sen ;\n1:21 axaṭeṛ ulac ayen i d-xebbṛen s tmusni-nsen nutni, meɛna s tezmert n Ṛṛuḥ iqedsen i d-nnan imeslayen i d-ikkan s ɣuṛ Sidi Ṛebbi.\n2:1 Si zik llan lenbiya n lekdeb ger lɣaci, akken daɣen ara d-kkren gar-awen wid ara kkun-iɣuṛṛen s uselmed-nsen. A d-skecmen tamusni-nsen n lekdeb d usexṛeb, ad nekṛen ula d amsellek i ten-id-icufɛen ; s wakka ara d-sseɣlin ɣef yiman-nsen tawaɣit ur bnin fell-as.\n2:2 Ɣas akken ffɣen i webrid, aṭas ara ten-iḍefṛen, ɣef ddemma-nsen ara ițwargem webrid n tideț ;\n2:3 a ten-yawi ṭṭmeɛ, a wen kellxen s imeslayen n lekdeb ; meɛna nnger-nsen ur ițɛeṭṭil ara, tawaɣit tețṛaǧu-ten.\n2:4 Teẓram belli Sidi Ṛebbi ur iḥunn ara ɣef lmalayekkat yeffɣen i webrid, meɛna iḍeggeṛ-iten ɣer tesraft lqayen n ṭṭlam anda țwaqnent, țṛaǧunt lḥisab.\n2:5 Ur iḥunn ara daɣen ɣef yemdanen n zzman aqdim asm' akken i sen-d iceggeɛ lḥemla n waman i lɣaci amcum ; issemneɛ seg-sen anagar Sidna Nuḥ ițbecciṛen lḥeqq n Sidi Ṛebbi, akk-d sebɛa n yemdanen yid-es.\n2:6 Iɛuqeb timdinin n Sudum d Gumuṛ, issenger-itent, isxeḍ-itent s tmes, yerra-tent d iɣed ; ifka-d ayagi d lemtel i yemcumen iwakken ad ẓren d acu i ten-ițṛaǧun.\n2:7 Issemneɛ anagar Luṭ yellan d aḥeqqi, yemmuɣbnen ɣef yir lecɣal n lɣaci amcum yellan di zzman-is.\n2:8 Argaz-agi aḥeqqi ițɛicin gar-asen, itețț-it wul-is ɣef ayen i gsell d wayen țwalint wallen-is yal ass, ɣef yir tikli nsen d yir lecɣal-nsen.\n2:9 S wakka Sidi Ṛebbi yeẓra amek ara isellek di teswiɛin iweɛṛen imdanen i gțeklen fell-as ; ma d imcumen a ten-yerr ɣer rrif i lɛiqab i d-iteddun ass n lḥisab.\n2:10 Ad iɛaqeb widak-nni i gxeddmen lefsad, ițnadin anagar lebɣi n tnefsit-nsen, imi ur țțaken ara lqima i lhiba n Sidi Ṛebbi. Ur țqadaṛen ara, qebbḥen, ur uggaden ara ad regmen ula d lmalayekkat.\n2:11 Ma d lmalayekkat yesɛan lqeḍra ț-țezmert sennig wid yesselmaden lekdeb, ur sen-țarrant ara rregmat zdat Sidi Ṛebbi.\n2:12 Meɛna imdanen-agi țɛicin am lmal n lexla, lhan kan i ṣṣyada, ur țxemmimen ara, reggmen ayen ur ssinen ; ad ɣlin di tesraft n ddnubat nsen, ad mmuṛdsen akken ițmuṛdus lmal.\n2:13 D lbaṭel zerɛen ara d-megren, țțafen lfeṛḥ-nsen mi xeddmen ɛinani lebɣi n tnefsit-nsen. Sčuṛen d lɛib akk-d lḥecma, yerna m' ara qqimen yid-wen ɣer lmakla, ur țsetḥin ara s lehduṛ-nsen d ukellex-nsen.\n2:14 Sṭamaɛen anagar yir tilawin iwakken ad znun yid-sent ; ur ɛeggun ara di ddnubat i xeddmen, țɣuṛṛun imdanen ur neǧhid ara di liman, ččuṛen d ṭṭmeɛ, ț-țarwa n deɛwessu.\n2:15 Sǧan abrid n lewqam, ɛeṛqen mi tebɛen abrid i gewwi Belɛam mmi-s n Biɛuṛ i gḥemmlen ad yerbeḥ idrimen s lexdeɛ.\n2:16 Lameɛna iḥeccem-it Sidi Ṛebbi, mi d-issenṭeq ɣuṛ-es taɣyult tagugamt s ṣṣut n wemdan ; s wakka i t-iḥbes, iwakken ur ițkemmil ara di yir ccɣel-is.\n2:17 Imdanen-agi am tliwa iqquṛen, am usigna y\n2:21 Axiṛ-asen i yemdanen-agi lemmer ur ssinen ara abrid n lḥeqq, wala imi i t-ssnen uɣalen ṭṭaxṛen i lameṛ iqedsen i sen-d-ițțucegɛen s ɣuṛ Sidi Ṛebbi.\n2:22 Yedṛa yid-sen am akken yella di lemtul : Ițțuɣal weqjun ɣer iriran-is ; qqaṛen daɣen : Ilef iwumi ssarden, yuɣal imiren kan ad ixnunes deg waluḍ.\n3:1 Ay iḥbiben, ațah tebṛaț-iw tis snat i wen-d-uriɣ. Di snat yid-sent nudaɣ amek ara d-ssakiɣ di leɛqel nwen ixemmimen iṣfan s uselmed-agi i wen-d-smektaɣ.\n3:2 Bɣiɣ a d temmektim imeslayen i d-nnan lenbiya iqedsen akk-d lameṛ n Ssid-nneɣ Ɛisa Lmasiḥ amsellek nneɣ, i wen-slemden yakan imceggɛen n Sidi Ṛebbi.\n3:3 Tazwara, ilaq aț-țeẓrem belli deg ussan ineggura a d-kkren yemdanen ara iɛicen s lebɣi n tnefsit-nsen, yerna ad tmesxiṛen fell-awen ;\n3:4 a wen-d-qqaṛen : anaɣ yenna-yawen a d-uɣaleɣ, ihi anda yella tura ? Lejdud-nneɣ ɛeddan mmuten, ulac ayen i gbeddlen seg wasmi i d-texleq ddunit.\n3:5 Țțun belli di zzman aqdim asmi i d-ixleq Sidi Ṛebbi igenwan d lqaɛa ; s wawal-is i d-issufeɣ lqaɛa seg waman ;\n3:6 S wawal-is daɣen i gessenger ddunit s lḥemla n waman.\n3:7 Ula d igenwan d lqaɛa n tura s wawal-is daɣen i ten-ihegga iwakken a ten-issenger s tmes ass n lḥisab asm' ara iɛaqeb wid ur nḍuɛ ara Sidi Ṛebbi.\n3:8 Ay iɛzizen ! Ɣuṛ-wat aț-țețțum ayagi : ɣer Sidi Ṛebbi alef n iseggasen am yiwen wass, yiwen wass am alef n iseggasen.\n3:9 Sidi Ṛebbi ur ițɛeṭṭil ara ad ixdem ayen i d-yenna ; ɣas akken kra n yemdanen ɣilen iɛeṭṭel ; meɛna nețța d ṣṣbeṛ i wen-iṣebbeṛ iwakken ur inegger ula yiwen deg-wen, yebɣa a d-tuɣalem akk ɣer ubrid-is.\n3:10 Ass n Sidi Ṛebbi a d-yas akken i d-ițțas umakar. Igenwan ad negren s yiwen zzhir d ameqqran, ayen yellan deg igenwan a t-tečč tmes, lqaɛa d wayen i ț-iɛemmṛen ad fnun.\n3:11 Imi ayagi meṛṛa ad ifnu, acḥal i wen-ilaq aț-țḍuɛem Sidi Ṛebbi, aț-țeṣfum di tikli-nwen !\n3:12 Aṛǧut, xedmet lmeǧhud-nwen iwakken a d-yeɛjel wass n Sidi Ṛebbi. Ass-nni i deg ara tekker tmes deg igenwan, i deg ara yefsi kra n wayen yellan deg-sen.\n3:13 Meɛna nețṛaǧu am akken i ɣ-t-id-iɛuhed Sidi Ṛebbi : Igenwan d lqaɛa imaynuten ( ijdiden ), i deg ara izdeɣ lḥeqq.\n3:14 Daymi ay iɛzizen, deg uṛaǧu-agi tețṛaǧum ḥeṛset iman-nwen iwakken a kkun-id-yaf di lehna, zeddigit, mbla lɛib.\n3:15 Ḥṣut belli ṣṣbeṛ ameqqran n Sidi Ṛebbi, d leslak-nwen ! Am akken i wen-t-id-yura gma-tneɣ eɛzizen Bulus s tmusni i s-d-ițțunefken.\n3:16 D ayen i wen-d-iqqaṛ daɣen di mkul tabṛaț i deg i d-immeslay ɣef temsalin-agi. Llan deg-sent imeslayen iweɛṛen i lefhama, daymi imdanen ur neǧhid ara di liman, ixuṣṣen di lefhama, sseɛwajen lmeɛna-nsen akken i sseɛwajen ula ț-țira nniḍen, ayagi xeddmen-t i nnger-nsen.\n3:17 A wid eɛzizen, kunwi yeslan s wannect-agi meṛṛa, ḥadret ɣef yiman-nwen, ɣuṛ-wat a kkun-ɣuṛṛen yemcumen ur numin ara s Sidi Ṛebbi, a kkun-sbeɛden ɣef ubrid-is i deg teṭṭfem.\n3:18 Lameɛna nnernit di tmusni d ṛṛeḥma n Ssid-nneɣ Ɛisa Lmasiḥ, Amsellek-nneɣ. I nețța tamanegt am ass-a am ussan i d-iteddun i dayem. Amin !


Q=0	C=0	SS=0	LS=0	PS=0	DC=0	LC=0	SD=0	BS=1	G0=33	G1=5	G2=0	DLID=ber_Latn	BODY=Amaynut syur Abdelkader Bouhi - La Dépêche de Kabylie\nAccueil Tamazight Amaynut syur Abdelkader Bouhi\nAmaynut syur Abdelkader Bouhi\nS teɣzi n useggas, afennan Abdelkader Bouhi, netta d astanes swaṭṭan i t-yuɣen.Tura mi yestaḥla yuɣal-aɣ-d ɣer lfen. Yettheyyi-daḍebsi ideg gelment tejmilin d lewsayat. Bouhi seg yinuẓar imezwura yettwassnen aṭas di temdint n Bgayet. Mi t-neɛna ad t-nesteqsi ɣef tezmert-is, yerra-yaɣ-d s wawal : « Tura staḥlaɣ. Aparasyun-nni i xedmeɣ di Lezzayer, yejji. Ma d tura aql-i bdiɣ leqdic ɣef uḍebsi ajdid. » Abdelkader Bouhi yebda ccna deg temrawt 80. Asmi yeqwa zzdiḥ d leqdic ɣef tmaziɣt. Deg tallit-nni yuli, ɣer Fransa isekles-d aḍebsi-ines amezwaru “ɛamayen ar d-ɛeddin.” Din i yemlal d Salah Saadaoui, i s-d-imudden tallelt meqqren. Yeffi-yas-d rray n unaẓur, yeṭṭef-as-d dderbuka, isečč-it yesgen-it ɣur-s… Iseggra-yas-d anagar s wayen yelhan. Tasfift-a dɣa, teqqim-d d later armi d asmi d-yerna tin yuɣen azwel “anda la-tt”, sway yettwassen deg yiseggasen-a.\nAr wass-a, Bouhi isekles ṭnac n tkasiḍin. Tikasiḍin ideg i d-yettader deg tugett n yisental, lemḥayen n ddunit, d uɣbel n tudert n umeɣbun, neɣ n win yettu rrbeḥ ur yuklal. Fiḥel ma yettu addal. Yecna daɣen ɣef MOB d JSMB. Ma d aḍebsi-ya aneggaru i d-yettheyyi, anaẓur yettwasnen aṭas deg Bgayet, yebɣa-t akken ad yezdi aseqqen d lewsayat n yimawlan i tarwa, d lewṣayat n umeqqran i umeẓẓyan. Ad naf isteqsiyen yeččan ulawen n Yizzayriyen. Anda tleḥḥu liḥala n yimezdaɣ n tmurt ? Acu i aɣ-d-yettrağun akka d afella ? Anwa imal ara d-nmager deg wannar n tdamsa neɣ deg win n tsertit neɣ deg win n yidles. Asentel n ccna “ččan, swan, rwan”, d win yerran ɣer rrif akk ayen i d-ttqeddimen ikabaren. Ma ibuṭi yiwen acu lfayda yesɛa, ma ur ibuṭi acu n rrbeḥ ara yaf ? Deg ccna-nniḍen, yefka-d asteqsi i lḥekkam n tmurt. Lxir akk tekseb tmurt, ama d imdanen ama d lɣellat yezgan ddaw wakal, ɣer taggara aɣref yettidir deg ccer d lqella n temɛict.\nAm tal tikkelt afennan Abdelkader, isedda kra deg tfelsafit-ines. Deg ccna « Ssuq”, yeḥka-d timlilit-is d tejjar. Mi yekcem ssuq, yesteqsa-t-id yiwen seg-sen, ɣef wacu yettnadi da Abdelkader ? Yerra-yas-d : « Ttḥewwiseɣ i uqerruy lefhama/Mačči i uɛebbuḍ lmakla. » Akken daɣen i d-yura yiwet n ccna, isem-is “Ay Ibjawiyen ɛzizen”. Acennay yebɣa-tt ad tili d tajmilt i wid merra i d-yufa ɣer yidis-is d yidis n twacult-is. Wid i as-d-imudden tallelt asmi tt-yuḥwağ. Ma d aɣanib yextar Bouhi i uḍebsi, d win d wi yuɣ tanumi. D win anda yettwassen. Yexleḍ cwiṭ n Folk music d cceɛbi. Gar yifennanen i d-yezdin afud akken ad tgerrez tmuzigt, yella Salim Genduz. Akken daɣen llan wid d-yusan si Lezzayer tamaneɣt.


Q=2	C=2	SS=0	LS=0	PS=0	DC=0	LC=0	SD=0	BS=0	G0=61	G1=21	G2=8	DLID=ber_Latn	BODY=Tamaɣant d tmuɣliwin n tegrawla taɣerfant taɛafit. - LIBRE ALGÉRIE\nHome›AWAL›Tamaɣant d tmuɣliwin n tegrawla taɣerfant taɛafit.\nYezzi-d useggas ɣef tnekra taɣerfant d tegrawla n ugdud Azzayri. Ma nerra ad neg tamaɣant i umussu-a aɣerfan aɛafi. Ma nekker ad nɛebber ayen i d-yewwi ama yelha, ama diri-t, yessefk ad tent-id-nekk merra-nsent war ameggez d ufraz, war miḥyaf d ḥiz ḥiz gar yigiten d tigawin n yal tiremt, n yal tarbaɛt, n yal tuddsa ibedden tama n ugdud deg umennuɣ-is.\nSi tazwara n tnekra iban dakken aɣref isuɣ-d, yekker-d i tikkelt taneggarut akken ad yeslelli iman-s, ad yefsi i lebda leqyud i t-yurzen d iseggasen-aya Amussu yelli-d tiwwura yellan medlent.Yerẓa leqyud, yekkes tikmamin i wid yellan twarzen yifassen, yeggugem yiles. Am yal tagrawla i d-yefɣen seg telqay n tmetti. Am yal tanekra i d-yekren seg yirebbi n uɣref i d-yeggurɛen di nɛi d lḥem n unagraw d unhil anesdabu . Ula ayɣer ad as-nini tejfufer.\nUla ayɣer ara nuggad fell-as. Aɣref yeddem-d timuɣliwin d yiwellihen seg yimussuyen iɛeddan. Yeddem-d xirla n temsirin d termitin seg yimennuɣen yezrin. Ulabud ahat win umi yeččur wul ad d-isuɣ, ad d-yini. Lḥila ma teččur ad d-wezzeɛ. Agdud tɛedda fell-as tɛessart di tudert-is. Ugar n 58 n yiseggasen mačči iwala tafat, mačči yeẓra talwit. D amdemmer kan d tudert ma d ayella ad d-iḥer kra n umur. Zhan yiɣerfan n umaḍal, aɣref Azzayri ur yessin ara zhu. Čcan, yiɣerfan uɣen tawant, izzayriyen yenɣaten llaẓ .\nAgdud teɣli-d fell-as tgellelt d tmuɣbent ur yebni fell-as, ur yelli d netta i d-as-yegren lsas. Tettwaḥettem-d teswiɛt-a n leḥris fell-as. Ula ayɣer ara nedḥec neɣ ad nexleɛ ma yella agrud yekker-d ! Tanekra-s tewwi-d timuɣliwin , tiktiwin d turdiwin timaynutin, tger-itent-id ɣer tlemmast n umennuɣ. Ulac ccek tagara ad d-ɣellet. Anwa is-yennan ad d-kren yizzayriyen di yal tama n tmurt ad ssutren izerfan-nsen ? Deg yiseggasen iɛeddan asuter d umennuɣ ɣef yizerfan d umur deg tbuɣar n tmurt yella-d ala di tmurt n leqbayel.\nAdabu d unagraw-is s yinbaḍen-is yettemseḍfaren, ibedɛen deg tuɛwijin isedda tilufa akken iwata, asmi yessaweḍ yesgen tamiwin-nniḍen n tmurt. Wiyi yezga yeqqar-asen atan leqbayel bɣan ad bṭun tamurt ! Ɛeddan yiseggasen, yedda wakkud, leqbayel ur bṭin tamurt wala agdud. Izzayriyen asmi iɛedda ubellaɛ gar yiḍaren-nsen , ndekwalen-d ufan-d iman-nsen serwaten berra i unnar, mi akka ziɣ ayen i d-asen-d-yeqqar akk udabu d tikerkas. Dɣa d wayi ur yerǧa ara unagraw ! Ur uminen ara yimcumen dakken agdur Azzayri s umata ad d-yekker mgal-is si yal tamnaḍt.\nD acu i d-yewwi umussu aɣerfan amagday ? Xas ulama urɛad newweḍ tarennawt tameqqrant, maca, agdud yewwi-d aṭas n trennawin. Tamezwarut d tinna n gezzu gar yizzayriyen ɣef uɣelluy n udabu d unagraw-is. Syin ɣur-s tanekkra teslelli-d kra n tin d win yebɣan ad yidir d ilelli d amanun. Imezzurfa, imastanen, ineɣmasen, imeɣnasen, imdanen yennumen takukri d ddel.\nYelli-d ubrid i tlelli n umeslay, n teɣdemt, n turda, n tɣamsa abeɛda tilelli n tikliwin d tmesbaniyin yettwagedlen di Lezzayer tamaneɣt d kra n tamiwin-nniḍen slid tamurt n leqbayel. Tagrawla terra-d taflest i yizzayriyen akked yiman-nsen. Taflest akked tmurt-nsen. Anida ara yerr uzzayri ? Abeɛda mi iwala tiwwura merra medlent-d fell-asen di yal tamurt deg umaḍal. Ihi lextiyar ur t-yesɛi slid ad ireẓ ayen i d-as-yurzen ifassen d yifadden. Tanekra teslul-d tabɣest deg ul n yizzayriyen. Tezwi-asen aɣebbar, tekkes-asen azaylu ɣef tuyat-nsen. Yeḍḥa dɣa ass-a, d tilawt imdanen wwin-d tisutrin iwumi ur berrun ara. Iɣallen n usedrem d ukellex d ujerrem ur asen-d mazal ara ad gelden ɣef uɣref am wayi. Agdud yeṭṭef deg tsutrin-is d yimenzayen-is teɣzef n useggas. Kra iteddu wakkud netta yettḥelli-d imerjuɛen d tallunin di yal aḥric. Yezga yettḥuffu turdiwin d yimnekniyen am aɣlan yegman yenneflalin deg umaḍal s tektiwin tizedyanin. Agdud iɛewwel-d ad yesseɣli adabu iwakken ad yesbedd awanek azerfan ara d-iṛessun ɣef tugdut d yal tilelliyin. Awanek ara d-ibedden s usenfar ametti amagday ara yeldin tiwwura i tneflit d gemmu. Tawaɣit-nni n tɛecret taberkant weǧin ad as-fken tagnit akken ad uɣal. Yeɛya lhem, lǧerḥ yewweḍ ar yiɣes. Amussu yessefk ad yeqqim kan s wudem-is aɛafi, ur ilaq ara ad yeddem abrid n tekriḍt neɣ ad yili d tamentilt n tuɣalin n twaɣit-nni n yiseggasen n 90. Agdud yecfa ɣef tselkam n tɛecret taberkan d wuguren s way d-tegla deg taɣult n tɣellist asmi yennegza usenfar amagday.Teɣzef n useggas-a nwala talalit d uɣwas n yiɣallen n ubeddel i d-yewwin tamlellayt tamagdayt ara yessufɣen tamurt seg tezɣent ideg tettidir. Leqdicat i d-yufraren ugten, ruḥ kan seg tmesbaniyin, timliliyin iskusa, timliliyin tiseklanin, isaragen, timziknin. S umata aɣref yuɣal-as-d wawal, mi yessaweḍ yelli-d aṭas n tallunin n uskasi di yal tama, di yal tamnaṭ di yal amḍiq. Tuɣ abrid d win id adeg n umennuɣ aɛafi. Tura mi temɛebbar teswiɛt llant-d tlelliyin n umeslay d tikliwin , ɣas ula n tɣamsa abeɛda deg wayyuren imenza. Agdud yesqerḍec lecɣal, yefren timsal, ufranet-d turdiwin d tiktiwin timaynutin.\nIban-d ubrid n tigduda tamagdayt taɣerfant amek i d-as-d-tewwi ad yili. Xas mgaraden yisebdaden d tmuɣliwin gar yimigawen isertayen ,idamsayen ɣef temsal tixatarin, maca, win ygan tasleḍt d tamecṭuḥt kan ad yegzu belli zemren ad d-afen imakniwen n unmireg d tdukli i tukksa n unhil-a yeččan tamurt. Di tikli-a taɣezfant n ugdud, ufraren-d ḥawli n yimigawen isertayen yettfeṣṣilen, yettelmen, yesqerḍicen ameslay akken iwata.\nLlan wid yedduklen di tuddsiwin am wid n « Arakal n temlellayt tamagdayt » PAD, « Lezzayer tilellit tamagdayt » ALD. Tuddsiwin d tdukliwin n yinelmaden, n lxalat, ssandikat n yixeddamen …rtg. Rnu udmawanen isertayen imanunen. Di tegrayt agdud ibedd ɣef tsutrin-is tigejdanin « Aqelluɛ n udabu d unagraw-is s unhil-is anesdabu amesbaṭli » « Aslelli n yinekraf isertayen d turda » « Tireṣṣi n uwanek azerfan » « Tireṣṣi n tlelli n umeslay d tɣamsa » « Tireṣṣi n teɣdemt tamanunt » « Leddi n tiliẓriyat i tenmegla ». « Tallit n usaka s unabaḍ n leɛḍil war udmawen i d-yekkan seg udabu d unagraw-is. S umata dɣa agdud yessegza-d dakken ur tlaq ara teḥbabaṛt ar tlufa d leqdicat yerzan imal n uɣref d tmurt, abeɛda taluft n tefranin.\nTagrawla n uɣref Azzayri d asirem i yiɣerfan n tmura tinaragin akked tid yettidiren deg yinhal isnarafen. Tirmit n ugdud Azzayri ad d-teldi aṭas n yiglan d yiberdan i yigduden yettwawḍen deg umaḍal.\nحين تعيق مجرى الدم في الشريان تكون ...


Q=14	C=0	SS=0	LS=14	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=Yeffeɣ-d ass n : Asimwas, 28 Yennayer 2022 13:20 Ɣran-t : 21 n tikkal\nDeg yiwet n tdiwennit tansawalt d tesgilt n « Yinebli n Tnezzayt » deg ṛṛadyu n Illizi, deg ukatar n usfugel n umulli wis 25 n uciri n terga-a n ṛṛadyu, iwekked-d Mass Baghali dakken « ṛṛadyu tazzayrit yeddem tamasit d taxatart deg umennuɣ mgal telɣa tikerkasin d yiɣawasen yesɛan nneyya n diri yernu kkaten akken ad cewwlen Zzayer » yernu yella-d waya s usɛeddi n wahilen « izerrken ilugan n usadur d tesnaɣant yernu ḥerrzen azref n uɣerman akken ad t-id-awḍen yisalan d imesɣura s nneyya yeṣfan ».\n« Ṛṛadyu taɣelnawt tettmahal deg ukatar n tesnuddest n uwanak n usiweḍ n taɣect n tdeblin tidiganin d tlemmasin i uɣerman ula ma meqqren tmurt, yernu iswi n waya d abdad i yiɣeblan n uɣerman », ɣef wakken ay d-yenna unemhal amatu n ṛṛadyu taɣelnawt.\nI lmend n waya, yeckeṛ-d Mass Baghali tuɣdaḍt ay tetteg ṛṛadyu n Illizi deg uḥraz n tutlayt d yidles amaziɣ yellan d aḥric seg tmagit taɣelnawt yernu targa-a n ṛṛadyu d yiwet seg 25 n tregwa n ṛṛadyu ay tesɛa tmurt yernu sɛeddayent-d ahilen s 8 n tsenfal n tutlayt tamaziɣt.\nI lmend n waya, yerra tajmilt i wussisen ay ttgen yimahalen n ṛṛadyu akken ad ḍemnen ameẓlu yelhan 24 n yisragen deg wass deg twilayin n Illizi d Ǧanet.\nṚṛadyu Tazzayrit n Illizi tebda deg 27 Yennayer 1997 s ubleɣ asragan n umsaka n kraḍ n yisragen deg wass. Yebda yettnerni ubleɣ-a armi ay yewweḍ ɣer 24 n yisragen s tutlayin taɛṛabt d tmaziɣt (tasenfelt tamaceɣt).\nLast modified on Asiḍyas, 29 Yennayer 2022 16:51\nṚṛadyu n Illizi\nYeffeɣ-d ass n : Asimwas, 28 Yennayer 2022 13:20 Taggayt : LEZZAYER Ɣran-t : 21 n tikkal Bḍu


Q=16	C=16	SS=0	LS=0	PS=0	DC=0	LC=0	SD=0	BS=0	G0=4	G1=4	G2=2	DLID=ber_Latn	BODY=Revelation 7:9-10 Mbeɛd ayagi, walaɣ izumal n lɣaci, ur yezmir yiwen a sen-d issufeɣ leḥsab, d imdanen n mkul lǧens, n mkul tamurt, n mkul agdud, n mkul tutlayt. Bedden zdat ukersi n lḥekma zdat Izimer-nni, lsan llebsa tamellalt, wwin-d tiseḍwa n tezdayin deg ifassen-nsen.\nKabyle(i) 9 Mbeɛd ayagi, walaɣ izumal n lɣaci, ur yezmir yiwen a sen-d issufeɣ leḥsab, d imdanen n mkul lǧens, n mkul tamurt, n mkul agdud, n mkul tutlayt. Bedden zdat ukersi n lḥekma zdat Izimer-nni, lsan llebsa tamellalt, wwin-d tiseḍwa n tezdayin deg ifassen-nsen. 10 ?ɛeggiḍen s taɣect ɛlayen qqaṛen : Leslak-nneɣ yekka-d s ɣuṛ Izimer, s ɣuṛ Ṛebbi Illu-nneɣ yeqqimen ɣef wukersi n lḥekma.\nRevelation 7:9 Cross References - Kabyle\ndifferent races, skin color, diversity, church planting, the apocalypse, robes, the book of revelation, cultural diversity, homecoming, culture, jehovahs witnesses, prejudice and discrimination, racism, the red moon


Q=16	C=16	SS=16	LS=0	PS=0	DC=16	LC=0	SD=0	BS=1	G0=2	G1=2	G2=1	DLID=ber_Latn	BODY=ΓER YIDIS N MULUD ḤEMRANI MGAL TAMHERSA N LEZZAYER – Siwel\nTIZI WEZZU (SIWEL) — Mulud Ḥemrani, d ameɣnas n timunent, d ameɣnas n Teqvaylit, d yiwen umeɣnas daɣen ur yezgil ara adavu amhersan amesvaṭli. Ceyεen-as-d ijerdarmiyen n Lezzayer tamanaɣt -Alger- (Cerragga) ad iεeddi i uzekka ass 07/03/2021. Γef waya ad d-nini: s yisem imeɣnasen n timunent d umussu n ufran-iman (MAK) ad d-nvedd akken ma nella ɣer tama-k.\nAdavu amhersan i yettkemmilen deg lḥers-ines mgal imeɣnasen iqvayliyen, i yevɣan ad yezreε tugdi deg wul n teqvayliyen d yiqvayliyen akken ad ten-isevεed ɣef umennuɣ n Teqvaylit, aya werǧin ad d-yeḍru, ur aɣ-zmiren leḥvas-nwen la lḥers-nwen.\nTilelli d Tmunent i Teqvaylit.\nSIWEL 062228 MAR 21


Q=7	C=7	SS=7	LS=0	PS=0	DC=0	LC=0	SD=0	BS=5	G0=6	G1=3	G2=1	DLID=ber_Latn	BODY=الرئيسية tamaziɣt Kra n yirman ed tenfaliyin i usishel n tmeslayt s tmaziγt yettusḥedqen\nS tsebba n tnamit ay uγen Yimaziγen ttmeslayen s tutlayin tibeṛṛaniyin, tutlayt tamaziγt n wass-a tejla aṭas n yirman ed tenfaliyin tinaṣliyin, d ayen yeğğan imatlayen imaziγen ur ttafen tikkwal amek ara d-bdun ameslay, neγ amek ara t-kemmlen, neγ amek ara t-gerden. Umuγ-a d-yetteddun d asekfel n yirman ed tenfaliyin tinaṣliyin yettwattun; d aseḥdeq n tiden-nni d-yettureḍlen s talγiwin n tutlayt taγbalut : taεrabt. Umuγ-a ur yemmid ara ; netta d taruẓi n usalu i widen yebγan ad nadin deg taγult-a i wakken ad d-skeflen imedyaten niḍen ara yessisehlen tutlayt s tmaziγt.\nΓef waḥsab n … / γef wakk-n … (selon / d’après)\nΓef waḥsab n yigenni-a, iḍ-a ad d-yeγli wedfel.\nΓef wakk-n d-nnan yeγmisen, aselway n tigduda yenṭer.\nI lmend n … (à titre d’exemple)\nAṭas n tmukrisin ay d-nemmuger. I lmend n wawal, tidersi n wedrim d yiwet.\nUr … kan, maca ula … daγen … (non seulement, … mais aussi)\nUr d adrim kan ay t-ixuṣṣen, maca ula d tazmert daγen.\nIḥun Ṛebbi … / Cwi-kan … (heureusement)\nTeγli-d tgejdit fell-as, iḥun Ṛebbi ur t-tḥuz ara.\nDacukan … (cependant / seulement)\nYessen tamaziγt, dacukan ur tt-yesseqdac ara.\nDakken… / nwis (que)\nSsutreγ deg-s kra n wedrim, yenna-yi-d dakken yerḍel-iten akk i medden.\nDakken ur d-yerri s wawal ur iyi-sewhem ara, imi netta d amagad.\nAwidukan … (tant mieux)\nYegrareb s tkeṛṛust-is, maca yemneε ur yemmut. Awidukan.\nAd yeg Ṛebbi … (que + subjonctif)\nAd yeg Ṛebbi yejji umuḍin-nwen !\nA-wer … (que … ne)\nA-wer aγ-d-iqis Ṛebbi s wayen nteg n yihwah.\nAd yeg Ṛebbi yedder … / yedder … (que vive / vive)\nAd yeg Ṛebbi ddren yinifiyen !\nAd yeg Ṛebbi yeγli … / yeγli … (à bas)\nAd yeg Ṛebbi yeγli unesbaṭli !\nHib … neγ … / ya … ya … (soit, … ou bien)\nFren kan yiwen webrid: hib ad tedduḍ yid-i, neγ yid-s.\nSnefraneγ-k gar sin yiberdan: ya ad tedduḍ yid-neγ, ya yid-sen.\nLidiw / aγerya / εiwaḍ (au lieu de)\nLidiw ad ifak ameddakel-is, netta yerwel.\nIhayen / yirbeḥ (d’accord / OK)\nYenna-yi-d ad nemlil azekka, nniγ-as ihayen.\nDeg turda … / deg ṛṛay … (à mon avis)\nDeg turda-w, yessefk ad neg kra i weḥbas n urebrab.\nAkk-n ttxemmimeγ nekk, … / akk-n cukkeγ nekk, … (je crois que)\nAkk-n ttxemmimeṣ nekk, yessefk ad nebdu tikli tura.\nYuwi-yi-d Ṛebbi … / Yeḥsab-iyi Ṛebbi … (j’ai l’impression que)\nYuwi-yi-d Ṛebbi ilaq nebdu sya.\nWullen, … (et bien / bon)\nAcu ara d-tiniḍ deg uḍris-a ? Wullen, la ttwaliγ igerrez aṭas.\nAkk-n yebγu yili, … (en tous les cas)\nAkk-n yebγu yili, yessefk ad nerzu fell-as.\nAkk-n yebγu yili + isem (quelque soit)\nAkk-n yebγu yili wassif, yessefk ad t-nezger.\nMaḍlani, … [i] (mondialement)\nMaḍlani, anaẓur-a ur yettwassen ara.\nUr yettwassen ara unaẓur-a maḍlani.\nDamsani, …[ii] (économiquement parlant)\nDamsani, nezmer ad d-nini d akken tamurt-a ad tt-id-temmager tezγent tameqqrant.\n[i]. Nezmer ad d-nernu awalen niḍen am “digani” (localement), “sertani” (politiquement), atg.\n[ii] . Ma deg tefṛansist ed tenglizit, qqaren (économiquement parlant / economically speaking), deg taεrabt qqaren kan (سياسيا) ; tanfalit n tmaziγt tebna ihi γef tmeggarut-a.\ntmeslayt s tmaziγt\nالمادة السابقةLa vérité sur le toponyme al-djazaïr\nالمقالة القادمةAmawal amasɣan n tmaziɣt\nKIRAdiof 2018-07-03 at 2:00 م


Q=14	C=7	SS=0	LS=0	PS=7	DC=0	LC=0	SD=0	BS=1	G0=10	G1=6	G2=4	DLID=ber_Latn	BODY=Aumer U Lamara décroche le Prix Rachid Alliche du meilleur roman en tamaziɣt | Communiqués\n02 Avr 2016 - 20:33\nLa Fondation Tiregwa est fière de vous annoncer que le roman ''Timlilit di 1962'' de Aumer U Lamara a remporté le prix Rachid Aliche du meilleur roman en kabyle.\nAumer U Lamara ilul deg taddart Budafal deg tmurt n Yiqbayliyen. Yedder deg taddart alama d 16 n yiseggasen uqbel ad iruḥ γer Lezzayer tamanaγt deg 1968, anda yella d anelmad deg Tesnawit "Lycée technique d'Alger/Ruisseau" deg 1970. Daγen yella d anelmad deg tesdawit Faculté des sciences d'Alger. Din yeḍfer timsirin n Tmaziγt γer Dda Lmulud At Maamer alama d asmi i yettwakes uselmed-a deg cuṭember 1974 sγur taneγleft usegmi i yellan imira s ddaw ufus n uneγlaf Taleb Ahmed Ibrahimi.\nDeg 1975 yekcem γer tesdawit n Besançon di Fransa ilmend n Tizrawin n Tfizikt «Les études de physiques». Din imug agemir n Duktura allus wis 3 deg 1981. Dγa deg useggas-a, yuγal-d γer tmurt anda yesγer Tafizikt deg tesdawit n Tizi Wezzu seg 1981 γer 1985. Yesγer ula di Fransa alama d 1988 anda yerna tuγuri-ines alama yekfa Duktura n Uwanek n Tussna "ès Sciences" deg 1989. Asmi yella deg Tizi Wezzu, yesγer Tamaziγt, γas ulama mačči s wudem alugen, acku yella lḥers n udabu. Yela d aεeggal n usqamu n tmirawt n tesγunt taḥerraqt TAFSUT.\nAumer U Lamara yella daγen d aεeggal imsebded n tesqamut tazzayrit n useḥbiber γef yizerfan n wemdan deg 1985. Seg 1988 yeḍfer abrid n tneflit d unadi amguri, anda yexdem deg waṭas n tiṛmisin (tikkubaniyin) tigtaɣlanin, u yella d ameskar n tuget n Brebiyat (Brevets) n usnulfu amguran deg tussna n uṛubuten d Uṭumaṭizm. Tura atan d aεebbaj-amciweṛ deg usefrek n tneflit d unadi amguri. Daγen seg 1985 yuγal yettaru s Tmaziγt anda yebda yettaru ccfawat n tmenγest mgal tamharsa tafransist n baba-s Mesεud Ulamara. Ar tura ya kan yura 7 n yidlisen s Tmaziγt : 4 ungalen, tameddurt, 2 n warramen. Deg 1968 yeεreḍ tasuqilt n tceqquft umezgun ''Jugurtha'‘ deg MJC di Belcourt , Lezzayer tamanaγt. Dayen ur yesaweḍ ara.


Q=10	C=0	SS=0	LS=6	PS=3	DC=0	LC=0	SD=0	BS=5	G0=7	G1=6	G2=5	DLID=ber_Latn	BODY=Zeg ibawen ɣer yitran (Tamiṭulujit Tamaziɣt) | Le RIFAIN\nZeg ibawen ɣer yitran (Tamiṭulujit Tamaziɣt)\nYura‑t : Anir Maziɣ\nIbawen d yitran\nDi Sus, taqbilt n Iḥaḥan tettren zeg iḥenjiren imeẓẓyanen ataf ad ẓarn ma fsusen deg wawal ad inin :\n« Yan ibiw s yan itri, sin ibawen s sin itran, kraḍ ibawen s kraḍ itran, … mraw ibawen s mraw itran »\n(Ijjen n ubaw s ijjen n itri, tnayen n ibawen s tnayen n itran, tlata n ibawen s tlata n itran,… ɛecra n ibawen s ɛecra n itran)\nTettban-aneɣ tɣuni-ya jar ibawen d itran tus-d ammu waha niɣ ɛlallah, maca mala negga ijjen n lxezrat x ugla adelsan di Tmazɣa nettaf tɣuni-ya jar ibawen d itran wer telli bu di Sus waha, aqqa-tt ula deg iraqqen nneḍni.\nDin ict twafit d Taqbaylit teqqar :\n« Tekrez tmazirt s ibawen, ur as-zmireɣ, d asawen »\n(Tekrez tmurt s ibawen, wer das-zmireɣ, d tsawent)\nTamrarut n twafit-a: d Itran\n(am mamek nettwala awal « Ibawen » ittawi-d danita « itran ») .\nDeg ict twafit nneḍni x itran, qqaren dag-s : « Zerɛeɣ takemmict n ibawen, tuɣ-d akk Igawawen »\n(Ẓẓuɣ takemmict n ibawen, tewwi-d marra Igawawen [niɣ Zwawa : d ijjen umkan yus-d deg ugemmuḍ n Dzayer] )\nDi tinfas n Tmazɣa, ict tenfust yidar-itt-id J.Scelles-Millie deg udlis-nnes « Paraboles et contes d’Afrique du Nord » adu azwel « La fève » (abaw) ، tanfust-a tessawal x ijjen uḥudri d ameẓluḍ ittexs icten labas x-as, aḥudri-ya illa ɣer-s ijjen n ubaw iṭṭef-it ixezzer deg ujenna s tmeddit, ittwala itri amezwaru awarn-as banen-d itran nneḍni, iṭṭes uḥudri-ya yurja baw-nni ɣer-s deg ufus immarni idwel d aṭṭas n ibawen am mamek mmarnin itran-nni deg ujenna. manaya yarẓem-as tiwwura n yimal zdat-nnes ijjit yegga agla.\nIbawen d tarwa\nTiɣuni-ya jar ibawen d itran ittwassnen di Tmazɣa, nettaf ddsas-nnes di tamiṭulujit Tamaziɣt taqdimt, iqqar ijjen umyi (Myth) d Aqbayli xef mamek i d-banen itran twalat tamezwarut deg ujenna, aqa ijjen wergaz inḍar ibawen ɣer ujenna dewlen d itran.\nAtaf ad nefhem tɣuni-ya ktar, ad nexzar min d-itawi ubaw di tneqqisin d tnumitin n Imaziɣen.\nDeg Ayt Yanni di Leqbayel, awarni tameɣra-nnes s simana, traḥ taslit ɣer tala n waman i yellan di ddcar mani tzeddeɣ, tneṭṭar din takemmict n ibawen zdat ma ad zag-s tsu. timuwca-ya n ibawen tettawi-d belli taslit-a tarezzu ad tegg tarwa-nnes (Jean Servier, « Traditions et civilisations berbères » )\nDi Leqbayel ɛawed, ttɛawaden x ijjen umrabeḍ qqaren-as Sidi Bucaqur illa yarezzu ad yegg tarwa, uca itter lbaraka zeg umrabeḍ Sidi Mḥend Ubrahim, amrabeḍ-a yewc-as sebɛa (7) n tḥebba n ibawen, deg ubrid tweḍḍar-as ict tḥebbuyt s-uyenni i das-yewca Arebbi setta n tarwa waha walli sebɛa.\nMaca mayemmi baw walli ca n yinat nneḍni ?\nAbaw xmi i d-teẓẓud di tmurt ituff dag-s itmarni ittaru-d ibawen nneḍni yeqqar qa tafsut tebda. Tuffin-a n ibawen tejja-t ad yili d amatar (symbol) n tarwa, s-uyenni di tmeɣriwin n tkerza d lemlak (remrac) d xmi i d-isɣemmi umeẓẓyan tiɣmest tamezwarut tetten ticarci ittwaggen s ibawen (qqaren-as ufetyin di Leqbayel, unbuten di Ḥaḥa, urkimen di Sus).\nAm mamek ibawen dewlen d itran deg ujenna, ddakʷalen d tarwa deg umaḍal anefgan, s-uya nettaf zi leɛwayed n Iqbayliyen tteggen ibawen adu tpayast mixef teṭṭsen mulay d taslit. Ict twafit Taqbaylit ɛawed teqqar » Sin (2) ibawen ccuren tamurt« , tamrarut n twafit-a d Adam d Ḥawwa.\nDeg ijn tḥajit d Tarifit tessawal xef tnayen n temɣarin ɣer-sent ddiset ssekkent argaz-nsent ad dasent-yeẓẓu ibawen، maca netta icci-ten, umi xsent ad ẓarent mani ten-yeẓẓu issmer-asent ɣer ijjen iger n temẓa. Ass umi ruḥent ad kksent ibawen teṭṭefi-tent temẓa tejji-tent al ami urunt, zi ssenni tamɣart tmiɣist tarwer, ten-nneḍni tecc-itt, tnayen-nni isegman qqimen ɣer tamẓa (ismun-itt Renisio di « Ibidem »). Tḥajit-a tɛawaden-tt di marra Tamazɣa, temsebḍa di ca n tmeslayin timeẓẓyanin zeg uraq ɣer wenneḍni (ad tent-tettafem di Contes berbères du Maroc n E.Laoust). Ssanita i d-ikka umedya-nni neqqar x wenni iẓerḍen aṭṭas : « uffen dag-s ibawen », Argaz da deg umkan ma ad yeẓẓu ibawen di tmurt ad ɣemyen ad yegg agla, igg-iten deg uɛeddis-nnes wer inefɛen i walu uca uffen dag-s isaqar-d iẓerriḍen.\nIbawen di tmurt = tarrawt\nArgaz yecca ibawen = Tamẓa tecca tayemmat\nAɣemmuy di tmurt = Aɛeddis n temɣart zegga ɣa taru\nTɣuni-ya jar ibawen d tarwa iyejjin Isusiyen deg wawal-nsen qqaren ca n twalatin « baw » smeɛnan zag-s x lwalda n temɣart.\nItran d tarwa\nMala itran qqnen ɣer ibawen, ibawen qqnen ɣer tarwa, ittawi-d manaya belli ula d itran qqnen ɣer tarwa. D manaya i nettaf di ca n twafitin tiqbayliyin :\n– Sin waymaten, yiwen d iɛiqer, wayed d amyarew\n(Tnayen n wawmaten, ijjen wer itiru, ijjen ittarru)\nTamrarut n twafit-a : Tfukt d tziri ( Taziri unḍen-as-d itran itwaḥsaben di twafit-a d tarwa-nnes).\n– Isli d teslit ur ttmezren, arrac tabaɛn yemma-tsen\n(Mulay d teslit wer temẓarrin, tarwa ḍefṛen yemma-tsen)\nTamrarut : Tfukt, taziri, d itran.\n– Aggur yejja-d itri (Ayyur yejja-d itri)\nTamrarut : Tayemmat d tarwa-nnes.\n– Aggur izerɛ itran (Ayyur iẓẓu itran)\nTamrarut : Tayemmat ɣer yella aṭṭas n tarwa.\nDeg Wargla di Dzayer, tettren ɣer tziri ad dasen-tewc awmaten deg izlan:\nA lalla taziri n-na\nuc iyi iggen emmwa\nini igget utma\nbaba yireḍ tazerḍant\namensi n-nna yemmwu\n[ A lalla taziri nneɣ\nuc-ayi ijjen uma\nniɣ ict uletma\nbaba yireḍ aselham\namensi nneɣ yenwa\nTiɣuni-ya n tziri d uyur aked tarwa itejja-neɣ ad nefhem mayemmi i das-qqaren i tamɣart ɣer yella ddiset di Lmerruk wer txezzar ɣer tziri ataf wer tiru akniwen.\nItran – Ibawen – Tarrawt\nZi marra manaya i d-nidar, newweḍ belli di tmiṭulujit Tamaziɣt Itran d amatar n umaḍal n ujenna, ibawen d amatar n umaḍal n tmurt, tarwa d amatar n umaḍal anefgan ittwaḥsaben d areqqas jar ujenna d tmurt.\n– Twafit tasusit : iger yeẓẓu wer t-ikrez ḥedd, itwamjer s tmeddit iɣemmi-d x uɛecci [tamrarut : ajenna]\n– Lehlak-nni i d-ittasen di tiṭṭ neqqar-as di Arif « ritti » (abenqir d acemlal ittban-d di tiṭṭ) , qqaren-as di Lebayel « Itri« , di Sus « itri n tiṭṭ« . teṭṭfen iḥenjiren imeẓẓyanen wer xezzren deg yitri ataf wer ten-ileqqef lehlak-a (di Leqbayel, Sus, Mzab)\n– Tamnen aṭṭas di Lmerruk belli anict illan n itran deg ujenna ig yellan n iwdan di tmurt, melmi ma yemmut bnadem ittweṭṭa-d itri-nnes. Akuc igga manaya ataf ad iḥḍa amyas n umeɣrad (Universe balance).\nكوكرا في الميثولوجيا الأمازيغية – محمد أوسوس : ISBN/ISSN/EAN : 978-9954-28-015-7\nɣer ɛawed: Neolithic…akuḍ i di nqelben yegduden x temɣart !


Q=0	C=0	SS=0	LS=0	PS=0	DC=0	LC=0	SD=0	BS=3	G0=1	G1=1	G2=0	DLID=ber_Latn	BODY=Blog de maatoubnarif - Page 25 - www.association_imghnas.skyrock.com - Skyrock.com\n# Posté le lundi 10 mars 2008 20:13\n# Posté le lundi 10 mars 2008 20:12\n# Posté le lundi 10 mars 2008 20:11\n# Posté le lundi 10 mars 2008 20:08\nazul dhamghnas i mulay mohend\nmulay mohend nihk abd alkarim alkhettabi: ijen waryaz dhagrawli ammis idhorar narif. thodhatrh ines marra dhadhawe3 iw seppanyo togha yexssen adhax yar dhismghan\nmulay mohend iddar ijen todhath thesdhahetch axas nessiwer nechin imazighen narif.\nmacha antaf amadhal marra issen mulay mohend armi aidhwer aqqanas agharbaz amadhlan n tirelli...\nisghar chugu-vara zi cuba. dh maou-tssi_tong zi chinoua.......\n(rajath ijen article x thodhath n mulay mohend)\n# Posté le lundi 10 mars 2008 20:01\nModifié le mardi 11 mars 2008 12:51\nazul dhamghnas i maatoub lounes\nmaatoub lounes nikh ayaz ntefssuth imazighen dhi rqbayer (kabayel) nikh aqrawli itexssen thirelli.....\nattas nimeqqaren (asmawen) yekssithen omghnassa. netta itogha yeddaren srfwahet ntirelli zeggami toghath dhamzeyan.\nmimma annighawem xomghnassa dhros.....\n(rajath dhi ossana ijen article kh thodhath n maatoub lounes)


Q=6	C=6	SS=6	LS=0	PS=0	DC=0	LC=0	SD=0	BS=1	G0=8	G1=4	G2=2	DLID=ber_Latn	BODY=Nγan Σisat Rabeḥ > Imyura > Isalen\nRabeḥ Aissat, aselway n APW n Tizi Wezzu, nγan-t, ass n Umhad, 12 deg Cṭembeṛ, icenga n tlelli, icenga n tmurt, icenga n wegdud, d GSPC neγ d Adabu yiwen-nsen. Nγan-t acku d netta i yezzmen adabu, tagara-ya, γef tiğğin yeğğa irebraben ad xedmen ayen bγan deg tmurt n iqabyliyen.\nNγan-t deg Σin Zawiya imi yella yeqqim deg yiwet lqahwa netta akk d kra n yemdukkal-is.\nΣisat Rabeḥ ittikki ar ukabar n FFS. Meγres-nni yezrin yezzem s teqseḥ Nuṛdin Zerhuni akk d udabu s umata imi d-yusa uneγlaf n twaγit ad isbedd "lwali" amaynut n Tizi, Meεzuzi. Yezzm-it γef ustehzi n udabu deg uḥaddi n imezdaγ n tmurt mgal irebraben, mgal imukar, imkerḍen akk d imcumen nniḍen.\nAnda tella tifrat i wayen i γ-yuγen ? Ad nḥadd iman-nneγ s yiman-nneγ ? Amek ? Ula d ibeckkyaḍ, timekkḥal, i yekksen i iṣeggaḍen ugin ad sent-id-rren. Tugett ilmeẓyen ffγen seg tmurt. Nettwakbel nsenned γef ṣber !\nInna-yas "Iqudam n lislam ddin n llaẓ", nek a d-rnuγ: aqendur aεmam ačamar uḥuli...cemten tiγerγert agi ttxilwat m'ur ten-tekkisem.\nD tidett...twalaḍ amek cemten wuccmiten-a (at-iččumar)?.\nUla d nek i tazwara ur iy-teεğib ara tugna yaki anda eggten iγerdayen aki s tčummar nsen n Mekka, maca uγaleγ nniγ-as: akka meqqar ad ẓren medden udem n lislam!\nMass εisat ixelleṣ-itt s tudert-is: d imawlan-s a tt-yeččen merriγet messakit!


Q=1	C=0	SS=0	LS=1	PS=0	DC=0	LC=0	SD=0	BS=0	G0=54	G1=40	G2=21	DLID=ber_Latn	BODY=Id n umezwaru n Nwember\nTafukt yessuffγen ḍḍlam n yiḍ-nni ay deg tella Fṛansa deg tmurt-nneγ γer-s tura 53 n yiseggasen ay-a seg wasmi ay d-tenqer. Wid ay d-yeswejden i yimenγi akk-n ad yekker u ad ssuffγen Fṛansa, qedcen s tuffra akk-n ad d-heyyin leqdic d ameqran yerna msefhamen γef yiḍ n Umezwaru n Nwembeṛ  akk-n ad yebdu yimenγi. Wid ay tt-id-yessekren d kra seg warraw γlayen akk ay tesεa tmurt-a, yerna ggullen ar ad nnaγen alama d asmi ara tawey Ldzayer tilelli-ines ed uzarug-ines (indépendance) u ad teqqel d ljens am lejnas akk n ddunit. Tamurt n Leqbayel llan qqaren-asen naqal, deg tezwara n Tegrawla (révolution) ”asun [zone] n Tmurt n Leqbayel” sakk-in qqlen γγaren-as Tawilayt Tis III. Deg tama-a, dindin tuγ tmes n yimenγi yerna yekker ṭṭrad d ameqran. Yagi, seg 1947 ay ulin medden s adrar deg tama-a, u bdan la d-ssewjaden i ṭṭrad n uzarug, maca asmi ay d-teṭṭreḍeq Tegrawla n tidet, dindin kecmen γer trebbaε ay tt-id-yessekren akk-n ad ttekkin deg-s.\nAkk-n kan d-tekker Tegrawla (Révolution) bdan la d-ttbanen yismawen n kra seg yimeqranen-ines am Krim Belkacem ed Ouamrane. Ali Zamoum, ad t-yeṛḥem Ṛebbi, yella d agenses (lieutenant) n Krim Belkacem, yerna yeḥka-d γef wasmi ay mlalen yimeγnasen (militants) ed yiwen n uneγmas (amesjeṛnan) adzayri deg taddart-nsen, deg Yiγil Yimula [Tizi Wezzu] akk-n ad d-arun s tuffra taseγrut (proclamation) n Nwembeṛ.\nTaseγrut-nni (proclamation) uran-tt-id s yiwet n troneot, yerna tamacint-a mazal-itt ar ass-a deg taddart n Yiγil Yimula. Win ara yerzun γef usalay (musée) n taddart-a, yezmer ad tt-iẓer. Asalay-a yezga-d deg wexxam-nni ay deg llan ffren yemjuhad deg yiḍ-nni n Umezwaru n Nwembeṛ. Deg yiḍ-nni, imjuhad yegget-d fell-asen ccγel. Gan tummγiwin (attaques) deg yal amkan i wakk-n ad as-d-sseknen i Fṛansa ed ddunit belli lawan ay deg ara d-taki Ldzayer yuweḍ-d.\nDeg Tmurt n Leqbayel, imjuhad gan aṭas n lecγal : sserγen lemxazen n yiferki, mmγen γef tneggiwin (agences) n Société indigène de prévoyance, sserγen yiwen n umesni (car) n yiwen n udzayri yerna ukren-as memmi-s. Lecγal-a akk ssersen-ten-id deg yeγmisen (ijeṛnanen) ifṛensisen n uzekka-nni : L’Echo d’Alger n De Sérigny, Le Journal d’Alger; d aγmis iqerben γer yilellamen (libéraux) n Jacques Chevalier, ed La Dépêche n Schiaffino ssawlen-d akk, i tikkelt tamezwarut γef lecγal-a n ccwal deg Ldzayer. Imir-nni, wid Ifṛensisen yeṭṭfen Ldzayer tebda la ten-tkeccem tugdi. Ldzayer tekker, tebded γef yiḍarren-ines yerna tebda tikli, tuγ abrid n tissas.\nIḍ n ussehres* yuweḍ-d γer tgara-ines\nMedden bdan, cwiṭ, cwiṭ, la ttnamen imenγi i lmend n weslelli (libération) n tmurt. Deg tuddar n yidurar, imjuhad imezwura bdan cwiṭ, cwiṭ, la ttqerriben γer weγref (cceεb) u seεεun id-s anermis (contact). Ma d imsulta (ibulisen) ed yimestulen (ijadeṛmiyen) ḥaren amek ara gen. Fṛansa dindin txemmem belli d imeγnasen n Ukabar n Weγref Adzayri (PPA – Parti du Peuple Algérien) yeqqnen γer Umussu n Trennawt n Tlellyin Timagdayin (MTLD – Mouvement du triomphe des libertés démocratiques) ay d-yessekren lecγal-nni n ccwal. D acu kan, qqlen ẓran belli tarbaεt-a ur tettekka deg wacemma. Ma d imjuhad ay d-yessekren Tagrawla, seg tama-nsen, sfehmen-asen i medden iswi n yimenγi-a.\nAlama ay iεedda kra n lweqt ay yeqqel yisem n Tirni n Weslelli Aγelnaw (FLN – Front de Libération Nationale) yettwassen γer medden, yerna imir-nni qqlen la ttgen amgerrad (lxilaf) gar terbaεt-a ed tin n MTLD n Messali. Deg Tmurt n Leqbayel, ur εeṭṭlen ara bdan-d yimenγiyen imeqranen gar wid yeddan ed Messali (u gan-d tarbaεt n MNA) ed yemjuhad n Yigen n Weslelli Aγelnaw (iγallen imsellḥen n FLN). Yiwen seg yimenγiyen imeqranen akk ay d-yellan gar yimessaliyen ed yemjuhad n FLN d win yeḍran deg yidurar n Jeṛjeṛ.\nD acu kan, d FLN ay yessawḍen ad yernu imessaliyen, yerna ay-a yejja tarbaεt-a ad tkemmel ad d-tessakay medden ula deg lγerba, yerna tebda la tettṣ̣eggim iγallen-ines deg tuddar n tmurt akk-n ad ttekkin akk-n iwata deg Tegrawla. Tirni n Weslelli Aγelnaw (FLN) tebda la tettajhad, yerna Igen n Weslelli Aγelnaw (ALN – Armée de Libération Nationale) yebda la iseεεu ttawil yelhan ay yes ara ikemmel imenγi. Deg tlemmast n 1955, FLN tessaweḍ ad d-yawey Tamurt n Leqbayel s lekmal-is γer yidis-is. Ma d Fṛansa, seg tama-ines, nnig n yimestulen (ijadeṛmiyen) ed yemsulta (ibulisen) ay tesεa deg Tmurt n Leqbayel, teqqim la trennu tettazen iserdasen-ines γer tama-a yerna tuzen daγen imεiwnen n yiγallen n laman, wid umi qqaren GMPR (Groupes mobiles de police rurale – Tirebbaε tizirazin n temsulta n ugama).\nImenγi la yettimγur yerna imjuhad yellan la sseqdacen titekniyin n temgarut (techniques de guérilla) bdan la zemmren i yiman-nsen deg wenrar, yerna la ttgen ikminen (embuscades) ay as-ttγimin i weεdaw yerna neγγen-as aṭas n yiserdasen. S tebγest (lkuṛaj) n yergazen-nni ay εewwlen ad nnaγen war (bla) tugdi, iḍ-nni aberkan n tallit n ussehres (colonisation) yuweḍ-d γer tgara-ines, yerna yebda wass la d-yettaley γef Ldzayer.\nTadbelt (administration) n Fṛansa tebda la tt-yettagad ljehd n lebγi n yergazen-nni ed uεewwel ay εewwlen akk-n ad as-d-rren tilelli-ines i weγref-nsen (cceεb) γas ma fkan tudert-nsen d asfel i lmend n way-a. Tirebbaε n Yigen n Weslelli Aγelnaw (ALN) bdant la ttgent lecγal iweεṛen ugar yerna war (bla) tugdi, ma d medden bdan la ttgen ugar n laman deg yemjuhad. Deg tuddar, nnulfant-d trebbaε yettεawanen imenγi imselleḥ. Wid yettekkan deg trebbaε-a γγaren-asen imsebblen, yerna qqlen d nitni ay d llsas n tudert n yiγallen n Yigen n Weslelli Aγelnaw.\nImir-n, ifuk yiwen n tallit u tebda-d tallit niḍen. Ta, d tallit ay deg asrew (indigène) yeddem tudert-ines gar yifassen-is. Lqayed, lamin ed ubacaγa tettwakkes-asen ddula, bdan la teqqlen d ay-n iεeddan. Maca, seg tama niḍen, Fṛansa la trennu tettcax deg wemḥaq ara tmeḥḥeq wid ay d-yekkren γer-s ad tt-ssuffγen. Iγallen ifṛensisen llan ttaṭṭafen Idzayriyen yerna tikkwal ttawyen-ten γer yegriren (camps) ay deg ten-ttεettiben, yerna aṭas seg wid ay ten-ikecmen, mmuten. Ma deg tuddar, ay deg llant trebbaε n yemsebblen, tebda daγen la tettbeddil tegnit.\nMedden qqlen ur ttemcaṛaεen ara deg wexxam n ccṛeε afṛensis, wanag qqlen ferrun uguren-nsen deg taddart. Talalit n yigerdan, leεqud n jjwaj ed wid n lmut qqlen la ten-id-ttgen γer yifesyanen (officiers) n Yigen n Weslelli Aγelnaw (ALN) ay d-yelhan ed leḥbas (habous), yerna qqlen medden ur la ttxelliṣ̣en ara tiwsi (impôt). Asmi ay teqfel Tegrawla aseggas seg wasmi ay d-tekker, tasertit (politique) n tmurt akk tbeddel. Idzayriyen bdan la ttaεraḍen cwiṭ, cwiṭ, lbenna n tlelli.\nAyt tuddar ay ibedden akk γer tama n FLN ed ALN qqlen d imdanen niḍen. Imsebblen kemmlen la sfatayen (saboter) ttawilat ay zemren ad ten-sqedcen yeεdawen-nsen deg ad rebḥen imenγi. S way-a, qrib yal ass, iberdan yettajjan iγallen n yeεdawen ad εeddin seg wemkan γer wayeḍ qqlen la ttwagzamen, yerna qqlen yemjuhad la gezzmen daγen tinelwa (lexyuḍ) n tilifun ed trisiti ay llan sseqdacen-ten ladγa Ifṛensisen yeddren deg Ldzayer.\nIfṛensisen n Ldzayer ssnen, i tikkelt tamezwarut, d acu-t ccwal ed tugdi, d acu-ten wurfan n ”wayt ubeṛnus”. Aγref (cceεb) yeqqel d netta ay d-yelhan ed yiman-is, s ttawil yellan gar yifassen-is, akk-n ad yeslelli (libérer) tamurt-ines ! Ifṛensisen εerḍen ad sseddun takti (lfekra) belli wid ay d-yessekren ccwal deg Ldzayer d ibeṛṛaniyen, yerna bdan la ferrqen lekwaγeḍ u la ttarun deg yiγerban ay-a deg wakk timiwa n tmurt akk-n ad sqenεen medden s tmuγli-nni, yerna Ifṛensisen llan la d-qqaren belli ”tagrawla-a (révolution) d Lqahira ara yettḍebbiren deg-s”. Ifṛensisen, ladγa wid n Ldzayer, llan keṛhen Idzayriyen akṛah ameqran, yerna deg lqella-nsen n tmussni tejja-ten ad xemmen belli ”iserwen (indigènes) ur uwiḍen ara ad ilin d imdanen, yerna ur zmiren ara ad ssuddsen (organiser) iman-nsen akk-n ad gen tagrawla”.\nFrançois Mitterand yellan d aneγlaf (lewzir) n tγawsiwin n daxel, yerza-d deg tallit-nni γef Ldzayer, yerna deg tirzi-ines yenna-d belli netta ed unabaḍ-ines (lḥukuma) εewwlen akk-n ur ttarran ara akk aḍar γer deffir sdat Yidzayriyen. Mitterant yenna-d belli ”Ldzayer d Fṛansa !”. Maca simal imenγi n Fṛansa mgal (contre) Idzayriyen irennu, simal Idzayriyen la rennun ssuddusen (organiser) iman-nsen akk-n ad kemmlen tagrawla (révolution). Iγallen n Yigen n Weslelli Aγelnaw (ALN) qqlen ttqadaren aneḍfar (discipline) ugar yerna qqlen ssnen ad nnaγen xir. Tiytiwin ijehden ay yettafk Yigen n Weslelli Aγelnaw i Fṛansa qqlen ”ttawyen-d lfayada” ugar.\nTiγri n weγref*\nTagrawla n Nwembeṛ tella tettkemmil abrid-ines, yerna imḍebbren-ines ttekkan deg temlilit n Bandung (deg Indunisya) u sseknen-d i lejnas belli Tirni n Weslelli Aγelnaw (FLN) d amussu (mouvement) ay d-yettusbedden i lmend n weslelli (libération) n tmurt. Assiweḍ ay tessaweḍ Tirni n Weslelli Aγelnaw akk-n ad d-ssuffeγ tamsalt n Ldzayer γer ddunit d ay-n ay as-yesεerqen lecγal i Christian Pineau, agensas (représentant) n Fṛansa deg Tuddsa n Yeγlanen Yeddukklen (ONU). Aγref-nni (cceεb) yettwaḍelmen ugar n lqern iger-d tiγri-ines yerna slan-as-d akk lejnas !\nSdaxel n tmurt, Fṛansa tessejhed amḥaq n weγref (cceεb), d acu kan, amḥaq-nni ur as-yerẓi ifadden i Tegrawla (Révolution), wanag d aεiwen ay tt-iεawen. Aγref yeqqel d llsas n Yigen n Weslelli Aγelnaw (ALN) ed Tirni n Weslelli Aγelnaw (FLN, yerna d netta ay t-yettεawanen. Deg tuddar, medden qrib la ttnaγen akk-n ad ttekkin deg yiγallen n yemsebblen, yerna attekki deg Yigen n Weslelli Aγelnaw (ALN) d iseγ ameqran.\nMa Fṛansa tkemmel la tneffu ugar n medden seg tmurt-nsen u la tettaṭṭaf wiyaḍ u tettarra-ten deg way-n umi semman igriren n ussezdeγ (camps d’hébergement) ay deg la yettεeddi fell-asen lbaṭel d aberkan. Tagrawla-nni (Révolution) tejja Idzayriyen ad ḥulfun i yiman-nsen llan u ad ssnen tudert n yemdanen ilelliyen, dγa d ay-a ay ten-yejjan ad εewwlen ad kemmlen imenγi yerna ur ttarran ara akk aḍar γer deffur, γas ma xeṣ̣ren tudert-nsen γef way-a.\nFṛansa, akk-n ad tessens times, tesnulfa-d SAS. Ti, d ajiniṛal Parlange ay tent-id-yesnulfan yerna yella yettxemmim belli Idzayriyen kkren-d s imenγi imi kan ay ḥulfan i yiman-nsen ttwaḥeqren deg leḥkem-nni n zik n lqeyyad ed yibacaγaten. Imir-nni, ihi, Fṛansa teqbel ad yettekkay Udzayri deg tefranin (lbuṭ) u ad yeqqel yiwen wemdan d yiwet n taγect. D acu kan, ifut lḥal, aγref (cceεb) yeqqel yesεa iswi (but) niḍen : tamurt yessefk ad teqqel d timziregt (indépendante).\nDeg tuddar ibeεden, anda iγallen n Yigen n Weslelli Aγelnaw (ALN) llan d nitni ay iḥekmen u gan ddula-nsen dinna, medden ssulin takbabt (taεellamt) niḍen, d tin n Ldzayer. Initen-nni (llwan) icebḥen n tekbabt-nni qqimen ffren acḥal n yiseggasen, maca qqlent ffγent-d. Deg yiseggasen-nni imezwura n Tegrawla (Révolution), Tirni n Weslelli Aγelnaw (FLN) tga aṭas n lecγal i medden, teldi iγerbazen (llakulat), tdiwa imuḍinen yerna telha-d ed usseddi n tudert n tmetti (société). Sakk-in, deg wass n 5 Yulyu 1962, temlal yiwet n terbaεt n yifesyanen (officiers) iεlayanen ALN ed yikataren (cadres) n FLN deg Sidi Frej, u yella gar-asen weknaner (colonel) Mohand U Lḥaj, u ssulin takbabt n Ldzayer. Ass-nni, wid d-yekkren ssawḍen γer lebγi-nsen, tamurt n Ldzayer tεawed tlul-d s wudem unṣ̣ib (officiel) !\nSeg L’Expression, 1 Nwembeṛ 2007\nSγur A. Saïd.


Q=16	C=16	SS=0	LS=0	PS=0	DC=0	LC=16	SD=0	BS=1	G0=5	G1=0	G2=0	DLID=ber_Latn	BODY=Baterie Toshiba Dynabook Satellite AW4. Acumulator Toshiba Dynabook Satellite AW4. Baterie laptop Toshiba Dynabook Satellite AW4. Acumulator laptop Toshiba Dynabook Satellite AW4. Baterie notebook Toshiba Dynabook Satellite AW4. ieftina, ieftin\nBaterie - Acumulator laptop Toshiba Dynabook Satellite AW4\nDate tehnice baterie Toshiba Dynabook Satellite AW4:\nTip baterie - acumulator notebook Toshiba Dynabook Satellite AW4:\nBaterie laptop noua compatibila Toshiba Dynabook Satellite AW4\nBaterii Toshiba Dynabook Satellite AW4 ce pot fi inlocuite de acest produs:\nSfaturi pentru o utilizare eficienta si ecologica a bateriei pentru Toshiba Dynabook Satellite AW4:


Q=1	C=0	SS=1	LS=0	PS=0	DC=0	LC=0	SD=0	BS=1	G0=59	G1=21	G2=6	DLID=ber_Latn	BODY= Mark 9 Kabyle: NT\nBible > Kabyle: NT > Mark 9\n1Sidna Ɛisa yenna daɣen : -- S tideț a wen-d-iniɣ, kra seg wid yellan dagi, ur țmețțaten ara alamma walan tagelda n Ṛebbi tusa-d s tmanegt tameqqrant.\n2Mi ɛeddan sețța wussan, Sidna Ɛisa yewwi yid-es Buṭrus, Yeɛqub d Yuḥenna, ulin ɣer yiwen wedrar ɛlayen. Mi llan dinna weḥḥed-sen, tenbeddal ṣṣifa-s zdat-sen, 3llebsa-s tuɣal ț-țamellalt tețfeǧǧiǧ, ula d yiwen di ddunit ur izmir a ten yessimlul akken. 4?ehṛen-asen-d nnbi Ilyas akk-d Sidna Musa, țmeslayen d Sidna Ɛisa. 5Yenṭeq Buṭrus yenna i Sidna Ɛisa : A Sidi, yelha imi nella dagi. A nesbedd tlata iqiḍunen ; yiwen i kečč, wayeḍ i Sidna Musa wayeḍ i Sidna Ilyas. 6Ur yeẓri d acu i d-yeqqaṛ axaṭer tekcem-iten lxelɛa ț-țameqqrant. 7Taswiɛt kan ters-ed yiwet n tagut tɣumm-iten, si tagut-nni tenṭeq-ed yiwet n taɣect tenna-d : Wagi d Mmi ameɛzuz, smeḥsiset as ! 8Imiren kan, inelmaden muqlen ɣer mkul tama, ur walan ula d yiwen, anagar Sidna Ɛisa yellan yid-sen.\n9Mi d-ṣubben seg udrar, Sidna Ɛisa iweṣṣa-ten : Ur ḥekkut i yiwen ayen teẓram, alamma yeḥya-d Mmi-s n bunadem si ger lmegtin. 10Uɣen-as awal, d acu kan țemsteqsayen, qqaṛen : Acu i d lmeɛna n ḥeggu si ger lmegtin ? 11Inelmaden steqsan-t nnan-as : Acuɣer lɛulama n ccariɛa qqaṛen-d : ilaq a d-yas uqbel Sidna Ilyas ? 12Yerra-yasen : ?-țideț, a d-yas uqbel Ilyas, iwakken ad iseggem kullec. lameɛna acuɣer yețwakteb ɣef Mmi-s n bunadem belli ilaq ad yenɛețțab aṭas yerna ad yețwaqehheṛ ? 13Aql-i nniɣ-awen : Ilyas yusa-d, xedmen deg-s akken bɣan, am akken yețwakteb fell-as di tira iqedsen.\n14Mi d-ṣubben seg udrar, ufan-d lɣaci akk-d lɛulama n ccariɛa zzin i inelmaden nniḍen, țmeslayen yid-sen. 15Mi d-walan Sidna Ɛisa, dehcen, uzzlen ad selmen fell-as. 16Sidna Ɛisa yesteqsa-ten : ?ef wacu i tețmeslayem akka yid-sen ? 17Yiwen wergaz si lɣaci-nni yerra-yas-d : A Sidi, wwiɣ-ak-d mmi axaṭer yesgugem-it uṛuḥani. 18Kra wanda ara t-yeṭṭef, yesseɣlay-it ɣer lqaɛa ; aqcic yessufuɣ-ed tikufta, yețqeṛṛic tuɣmas, yețțuɣal d asemmaḍ. ?elleleɣ inelmaden-ik a t-ssufɣen seg-s meɛna ur zmiren ara. 19Sidna Ɛisa yenna-yasen : A lǧil i gxuṣṣ liman ! Ar melmi ara yiliɣ yid-wen ? Ar melmi ara wen-ṣebṛeɣ ? Awit-ed aqcic-agi ! Wwin-as-t-id ; 20akken kan iwala Sidna Ɛisa, aṛuḥani-nni yebda yețhuccu aqcic-nni, yesseɣli-t ɣer lqaɛa yessemṛareɣ-it armi i s-d yessufeɣ tikufta. 21Sidna Ɛisa yesteqsa baba-s n weqcic-nni yenna-yas : Si melmi i d-ideṛṛu yid-es wayagi ? Yerra-yas-d : Seg wasmi yella d amecṭuḥ. 22Acḥal d abrid i t-idemmer uṛuḥani-agi ɣer tmes d waman iwakken a t-ineɣ. Tura, ma yella wayen iwumi tzemreḍ, ḥunn fell-aɣ, ɛiwen-aɣ ! 23Sidna Ɛisa yerra-yas : Teqqaṛeḍ : ma tzemreḍ... ? Win yețțamnen yezmer i kullec ! 24Imiren kan, baba-s n weqcic-nni yenna : Umneɣ ! Meɛna sseǧhed-iyi axaṭer xuṣṣeɣ di liman. 25Sidna Ɛisa mi gwala lɣaci uzzlen-d ɣuṛ-sen, yumeṛ i uṛuḥani-nni, yenna-yas : Ay aṛuḥani ! yesgugumen yesɛuẓẓugen, effeɣ seg weqcic-agi ur țɛawad ara aț-țkecmeḍ deg-s ! 26Imiren iɛeggeḍ, ihucc-it nezzeh, dɣa yeffeɣ seg-s. Aqcic-nni yuɣal am lmegget, daymi aṭas i s-yeqqaṛen : « yemmut. » 27Meɛna Sidna Ɛisa yeṭṭef-as afus, isekker-it-id, ibedd. 28Mi kecmen ɣer wexxam, inelmaden-is steqsan-t : Acuɣer ur nezmir ara nukni a nessufeɣ aṛuḥani-nni ? 29Yenna-yasen : Iwakken aț-țessufɣem iṛuḥaniyen am wigi, ilaq aț-țețțuẓumem yerna aț-țețẓallam.\n30Ṛuḥen syenna, zegren tamurt n Jlili. Sidna Ɛisa ur yebɣi ara ad ẓren lɣaci anda i gella, 31axaṭer yesselmad inelmaden-is, yenna-yasen : Mmi-s n bunadem ad ițțusellem ger ifassen n yemdanen, a t-nɣen, meɛna tlata wussan mbeɛd lmut-is a d-iḥyu. 32Inelmaden-is ur fhimen ara lmeɛna n wawal-agi, yerna kukran a t-steqsin.\n33Mi ewwḍen ɣer temdint n Kafernaḥum. llan deg wexxam, Sidna Ɛisa yesteqsa-ten : ?ef wacu i tețmeslayem deg webrid ? 34Lameɛna ssusmen akken ma llan, axaṭer deg webrid țmesteqsayen anwa i d ameqqran gar-asen. 35Sidna Ɛisa yeqqim, yessawel i tnac-nni inelmaden-is, yenna-yasen : Win yebɣan ad yili d amezwaru, ilaq ad yeqqim d aneggaru, ad yuɣal d aqeddac i mkul yiwen. 36Yeddem-ed yiwen weqcic amecṭuḥ, yesbedd-it zdat-sen dɣa yerfed-it ger ifassen-is, yenna-yasen : 37Win iqeblen aqcic amecṭuḥ am wagi ɣef ddemma n yisem-iw, d nekk i geqbel, win i yi-qeblen mačči d nekk i geqbel lameɛna yeqbel Win i yi-d iceggɛen.\n38Yuḥenna yenna i Sidna Ɛisa : A Sidi, nwala yiwen wergaz yessufuɣ leǧnun s yisem-ik ; nugi-yas imi ur iteddu ara yid-nneɣ. 39Sidna Ɛisa yerra-yas : Aneft-as, imi ulac win izemren ad ixdem lbeṛhan s yisem-iw, imiren ad yehdeṛ ayen n diri fell-i. 40Win ur nelli ara d aɛdaw-nneɣ, yid-nneɣ i gella. 41Kra win ara wen-d-yefken lkas n waman imi d inelmaden n Lmasiḥ i tellam, a wen-iniɣ s tideț, lxiṛ-is ur s-yețwankaṛ ara .\n42Win ara yilin d sebba n tuccḍa i yiwen seg imecṭuḥen-agi yumnen yis-i, axiṛ-as a s-ɛelqen ɣer temgeṛṭ aɣaṛef n tsirt, a t-ḍeggṛen ɣer lebḥeṛ. 43Ma yella d afus-ik i d sebba n tuccḍa, gzem-it ; axiṛ-ak aț-țkecmeḍ ɣer tudert n dayem s yiwen ufus wala aț-țkecmeḍ s sin ifassen ɣer ǧahennama, aț-țețwaḍeggreḍ ɣer tmes ur nxețți. 44[Dinna awekkiw itețțen lǧețțat ur yețmețțat ara, times ur txețți ara maḍi.] 45Ma yella d aḍaṛ-ik i d sebba n tuccḍa, gzem-it ;axiṛ-ak aț-țkecmeḍ ɣer tudert n dayem s yiwen uḍar wala aț-țkecmeḍ s sin iḍaṛṛen ɣer ǧahennama, aț-țețwaḍeggreḍ ɣer tmes ur nxețți. 46[Dinna awekkiw itețțen lǧețțat ur yețmețțat ara, times ur txețți ara maḍi.] 47Daɣen ma yella ț-țiṭ-ik i gellan d sebba n tuccḍa, qleɛ-iț-id ; axiṛ-ak aț-țkecmeḍ ɣer tgelda n Sidi Ṛebbi s yiwet n tiṭ, wala aț-țwaḍeggṛeḍ s snat wallen ɣer ǧahennama. 48Dinna awekkiw itețțen lǧețțat ur yețmețțat ara, times ur txețți ara maḍi.\n49Axaṭer mkul amdan ilaq ad yețwamelleḥ s tmes. 50Lmelḥ, d ayen yelhan ; meɛna ma tṛuḥ-as lbenna-s, s wacu ara t-tmellḥem ? (51) Sɛut lmelḥ deg yiman-nwen, tɛicem wway gar-awen di lehna.


Q=0	C=0	SS=0	LS=0	PS=0	DC=0	LC=0	SD=0	BS=0	G0=31	G1=20	G2=4	DLID=ber_Latn	BODY= Romans 2 Kabyle: NT\nBible > Kabyle: NT > Romans 2\n1Ulac fell-ak ssmaḥ a win ițḥasaben wiyaḍ, axaṭer akken tebɣuḍ tiliḍ, mi tețḥasabeḍ wiyaḍ, d iman-ik i tḥusbeḍ, imi kečč i ten-ițḥasaben txeddmeḍ am nutni. 2Neẓra belli Sidi Ṛebbi iḥekkem s lḥeqq ɣef wid ixeddmen lecɣal-agi. 3I kečč i gețḥasaben wid ixeddmen lecɣal-agi, ma txeddmeḍ am nutni, tɣileḍ aț-țmenɛeḍ i lḥisab n Sidi Ṛebbi ? 4Eɛni tḥeqṛeḍ leḥnana d ṣṣbeṛ i gesɛa Sidi Ṛebbi mbla ceḥḥa ? Ur teẓriḍ ara belli iṣebber-ak s leḥnana-s iwakken aț-țbeddleḍ tikli ? 5Lameɛna kečč yesɣaṛayen ul-ik tugiḍ aț-țbeddleḍ tikli, tețheggiḍ i yiman-ik lɛiqab ameqqran i wass n lḥisab, ass i deg ara d-ibin wurrif akk-d lḥeqq n Sidi Ṛebbi 6 ara yerren i mkul yiwen ayen yexdem . 7ad yefk tudert n dayem i wid ixeddmen lxiṛ s ṣṣbeṛ, yețnadin ɣef lɛezz d lḥeṛma akk-d tudert n dayem. 8Ma d wid yellan d imcumen, ikeṛhen tideț, ixeddmen lbaṭel, a d-isseɣli fell-asen urrif ț-țwaɣit ; 9a d-isseɣli daɣen ccedda ț-țwaɣit ɣef yal amdan ixeddmen cceṛ, di tazwara ɣef wat Isṛail, a d-ḍefṛen leǧnas nniḍen. 10Meɛna a d-ițțunefk lɛezz d lḥeṛma akk-d lehna i kra n win ixeddmen lxiṛ, i wat Isṛail uqbel, a d-ḍefṛen leǧnas nniḍen. 11?er Sidi Ṛebbi ulac lxilaf ger yemdanen.\n12Kra n wid ara idenben, ur nessin ara ccariɛa n Musa, asm'ara mmten ur tḥekkem ara fell-asen ; ma d win ara idenben yili yessen ccariɛa, d ccariɛa ara t-iḥasben. 13Mačči d wid ismeḥsisen kan i ccariɛa i gețwaḥesben d iḥeqqiyen ɣer Sidi Ṛebbi, meɛna d wid i gxeddmen ayen i d-tenna. 14Leǧnas ur nessin ara ccariɛa, i gxeddmen s nneya-nsen ayen i d-tenna, uɣalen d ccariɛa i yiman-nsen ɣas akken ur ț-sɛin ara. 15Beggnen-d s tikli-nsen belli ayen i d-tenna ccariɛa, deg ulawen-nsen i gura. D ulawen-nsen i d-ițbegginen annect-a axaṭer axemmem nsen tikwal ițḥasab-iten, tikwal yețḥuddu fell-asen. 16D annect-agi ara d-ibanen asm'ara iḥaseb Sidi Ṛebbi s Ɛisa Lmasiḥ, ayen akk xeddmen yemdanen s tuffra am akken yella di lexbaṛ n lxiṛ i țbecciṛeɣ.\n17Kečč iḥesben iman-ik si dderya n wat Isṛail, tețțekleḍ ɣef ccariɛa n Musa, tețzuxxuḍ s Ṛebbi ; 18kečč yessnen lebɣi n Sidi Ṛebbi, teẓriḍ d acu i gelhan imi tesneḍ ccariɛa ; 19kečč i gɣilen tzemreḍ aț-țeṭṭfeḍ afus i iderɣalen, aț-țiliḍ ț-țafat n wid yellan di ṭṭlam ; 20kečč iḥesben iman-ik tzemreḍ aț-țesfehmeḍ wid ur nessin, neɣ aț-țiliḍ d ccix n warrac axaṭer tufiḍ di ccariɛa n Musa tamusni akk-d țideț ! 21Tesselmadeḍ wiyaḍ, meɛna ur tesselmadeḍ ara iman-ik ; 22tnehhuḍ wiyaḍ ur țțakren ara, kečč s yiman-ik tețțakreḍ ; tnehhuḍ wiyaḍ ur zennun ara, kečč s yiman-ik tzennuḍ ! Tkeṛheḍ ssadaț, tețțakreḍ lemqamat-nsen ! 23Tețzuxxuḍ s ccariɛa, meɛna tesseɣlayeḍ lqima n yisem n Sidi Ṛebbi imi ur txeddmeḍ ara ayen i d-teqqaṛ ! 24Axaṭer akken yura di tira iqedsen : ?ef ddemma-nwen i gețwargem yisem n Sidi Ṛebbi ger leǧnas.\n25?-țideț, ṭṭhaṛa tenfeɛ ma yella tettabaɛeḍ ccariɛa, meɛna ma yella ur txeddmeḍ ara ayen i d-tenna ccariɛa, am akken ur teḍhiṛeḍ ara. 26Win ur neḍhiṛ ara, itebɛen ccariɛa, eɛni ur ițwaḥsab ara ɣer Sidi Ṛebbi am akken yeḍheṛ ? 27Nețta ur neḍhiṛ ara di lǧețța-s, ixeddmen ayen i d-tenna ccariɛa, izmer a k-iḥaseb kečč iḍehṛen, yesnen ccariɛa meɛna ur txeddmeḍ ara ayen i d-teqqaṛ. 28Win yellan s țideț n wat Isṛail, mačči s uqemmuc kan, neɣ s ṭṭhaṛa i d-ițbanen deg weglim-ines ; 29meɛna mmi-s n wat Isṛail n tideț, d win i t-yellan deg ul-ines, ṭṭhaṛa n ṣṣeḥ d ayen ixeddem Ṛṛuḥ iqedsen deg ul n wemdan, mačči ț-țin ixeddem wemdan s ccariɛa. Amdan am-agi, d Sidi Ṛebbi i t-ițɛuzzun mačči d imdanen.